Aire konprimituko armak edukitzeko txartela egitea (4. kategoria):\nTxartela beharrezkoa da arma etxetik kanpo eraman eta erabiltzeko.\nPasaiarako bakarrik balio du txartelak.\nA motako txartelarekin nahi adina arma erregistratu daitezke.\nB motako txartelarekin 6 arma erregistratu daitezke gehienez.\nPasaian bizi diren 18 urtetik gorako herritarrak.\nPasaian bizi diren 14 urtetik gorako herritarrak (18 urtetik beherakoak), aitaren edo amaren baimena badute.\nE062 4. kategoriako armentzako txartela\nBeharrezkoa izanez gero, amaren edo aitaren baimena (14 urtetik gorakoak). E001\nTitularitate-aldaketa (transmisioa) bada:\nArmaren jabearen NAN fotokopia.\nArma-dendan emandako inprimakiaren kopia.\nArma-txartel ereduaren hiru kopia. Arma-dendan eskuratua.\nErosketaren faktura edo transferentziaren agiria.\nArma ekartzea, dagokion konprobaketetarako.\n976/2011 Errege Dekretua, uztailak 8koa, Armen Araudia aldatzen duena\nINT/2860/2012 Agindua, abenduak 27koa, airsoft eta paintball jolas-kirol jardueretan erregimen aplikagarria zehazten duena\nUdaltzaingoaren ebazpen proposamena\nInteresatuari jakinarazpena eta txartela dagokion HAZ bulegora bidali\nHerritarrak tasa ordainduko du eta txartela jasoko du HAZen\nArmen kontu-hartzera ale bat bidali\nKopiaren artxiboa armen erregistroan\nA txartela (5 urteko iraupena):\nEskopetekin parekatuak ez dauden aire eta bestela gas konprimituek eragindako armak:\nKarabinak eta pistolak, tiro erdiautomatikoa eta errepikapenekoa dutenak\nEkintza bikoitzeko errebolberrak\nTiro egiteko sistema automatikoa duten aisialdiko edo kiroletako armak\nB txartela (iraupen iraunkorra)\nKarabinak eta pistolak -arima lau edo marradunak, eta tiro bakarrekoak.\nEkintza bakarreko errebolberrak. batez eragindakoak.\nMalgukiz edo erresortez eragindako aisialdiko edo kiroletako armak.


euskara | 2018-12-14\nEuskalduntze prozesuaren fase oso batek sabaia jo du. Asko aurreratu da, asko egin da. Baina, orain, oso momentu berezian aurkitzen gara: euskararen erabilerak azken hamarraldietan ezagutu duen goranzko joera eten egin da, eta beheranzko joera horrek hala segiko du hizkuntza politiketan eta euskararen aldeko langintza soziopolitikoan jauzi bat eman ezean. Belaunaldi honek hartzen dituen hizkuntz-jarreren eta datozen urteetan herri gisa egiteko gai garenaren araberakoa izango da euskararen etorkizuna.\nAktibazio handia antzematen da euskalgintzan, bai gogoetari dagokionez eta bai ekintzailetzari dagokionez. Euskarak herri-bulkada berri bat behar du eta ezkerreko independentismoak ere gogoeta estrategikoa berritzeko garaia du, ezkerreko independentismoaren arnasa, ekarpena, ere ezinbestekoa izango baita datozen urteetan. Hori dela eta, urtarrilaren 12an gogoeta-prozesu ireki bati ekingo diogu.\nElkargune eta abiapuntu bat\nhezkuntza | 2018-12-14\nEzarri zaizkigun hezkuntza sistemak agortu egin dira, eta agorpen hori letra larritan nabarmendu beharra dagoela deritzogu. Segregazio sozialaren gaiak zentralitatea hartu du Erkidego Autonomoan hezkuntzari buruzko eztabaida sozialean, baina hutsuneak/arazoak ugariak eta sakonak dira, sistema oso batenak. Estatuen inboluzio demokratikoak hezkuntza jopuntuan jarri du gainera.\nUrtarrilaren 12an maiatzean bukatuko den prozesu bati ekingo diogu. Gogoeta prozesu publikoa izango da, ezkerreko independentismoaren ikuspegi estrategikoa berriztea helburu duena.\nbizitzak eta lurraldeak | 2018-12-14\nEuskal Herrian garapen eta eraldaketa sozialarekin loturiko esperientzia aberatsak ditugu, herri eta eskualdeetatik behetik gorako bultzadaz eraiki direnak. Izan ere, iragan mendearen bigarren erdialdean Euskal Herria gai izan da gizarte zibil antolatuaren ekimenez premia sozial oinarrizkoei erantzun berritzaileak emateko. Herrigintzaren ikuspegitik ziklo politiko honek kapital izugarria metatu du, pentsamendu eta praxi dentsitate handia, oraindik ere behar besteko arretaz aztertu ez duguna eta bere neurrian baloratzen ez dakiguna.\nOinarri demokratikoetan, identitate komunitarioetan eta elkarlanaren kulturan sustraitzen diren praktika hauek askotarikoak izanik ere, udal oinarriko instituzionalizazioa, tokiko garapena eta ekonomia eraldatzailea konbinatzen dituzte beren adierazpen aurrerakoienetan.\nPraktika aberatsak izanik ere, beraien tratamendua, azterketa eta sustapena ez dago sistematizatua, ez eta sinergietan mesedegarri gerta dadin koherentziaz landua ere. Era isolatuan ernatzen dira orokorrean eta bere potentzialtasunaren mugetatik urrun geratzen dira oraino. Faltan sumatzen da praktikaren ezagutza jasoko duen narratiba aglutinatzailea eta eraikin metodologikoa. Baita ikasketa prozesu jarraituan beste leku batzuetako egitasmo sozialak arakatuko dituen lanketa ere.\nIratzar fundazioaren eskutik, beste eragile batzuekin elkarlanean, Europako ezkerreko fundazioen Transform sarearen jardunaldiak Euskal Herrian izango dira 2019an (apirilaren 9-11). Bizitzak eta lurraldeak izenburupean tokiko garapena, ekonomia eraldatzailea eta udalgintzaren arteko gurutzaketak aztertuko dira, tokiko herrigintzaren gutxieneko corpus teorikoa definitu eta datozen urteetako praktiken gaineko ikuspegi konpartituak eraikitzen saiatuz.\nNola ulertzen dugu ahalduntze komunitariorako praxia? Zein leku du udalgintzak? Zertarako saretu udalak? Zein motako inteligentzia estrategiko beharko genuke? Zer nolako militantzia eredua? Hauek eta beste galdera batzuk erantzuten saiatuko gara modu kolektiboan urtarrilaren 12an hasi eta apirilaren 11ean bukatuko den prozesuan.\nUrtarrilaren 12an zatoz Durangoko Landako gunean izango den Plaza Hutsa tailerrera! Izen ematea Plaza Hutsaren webgunean.


Ikastetxeetan prest dira karnabalak ospatzeko - Uztarria (Azpeitia)\n2020ko ots. 20a, 19:34\nIazko euskal inauterien kalejiraren une bat. Ikusi haundiago | Argazki originala\nLau eguneko atsedenaren aurretik, karnabalak ospatuko dituzte bihar Azpeitiko ikastetxeetan. Urtero bezala, Ostiral Mehe egunez hasiko dira Azpeitiko ikasleak inauteriez gozatzen. Ikastetxeen barruan egingo dituzte biharko mozorro festak Azpeitiko Ikastola Karmelo Etxegarain eta Iraurgi Ikastetxean, eta kalera aterako du aurten ere euskal inauterien jaialdia Azpeitiko Ikastola Ikasberrik.\nArratsaldez egingo dituzte Inauteri festak Karmelo Etxegarain, 15:15ean hasita LHkoena, Perdillegiko eraikinean; eta 15:30etik aurrera HHkoena, Euskal Herriakoan. Abestiak eta dantzak, zezena, eta erraldoiak eta buruhandiak izango dituzte HHkoen festan, eta mozorro desfilea eta abestiak LHkoenean. Arratsaldea borobiltzeko, Zutarri guraso elkartekoek prestatutako txokolate beroa dastatzeko aukera izango dute ikasleen beren geletan.\nIraurgin, berriz, goiz eta arratsaldez antzemango dute Karnabal kutsua biharkoan. Goizean, Batxilergoko 2. mailako ikasleak mozorrotuta joango dira LHkoengana, azken horien jolastordua girotzera; LHkoek ere soinean izango dituzte eskulanetan egindako kapiroteak. Eguneko ekitaldi nagusia bazkalondoan izango dute, 15:45ean hasita. HHko ikasleen dantzekin hasiko da ikuskizuna, eta LHkoen txanda etorriko da gero.\nEuskal inauterien jaialdia\nAzpeitiko Ikastola Ikasberriko HHko, LHko, DBHko nahiz Batxilergoko ikasleek euskal inauterien jaialdia aterako dute kalera bihar arratsaldean, eta horrekin hasiko da herrian karnabaletako jai egitarau ofiziala. 18:30ean hasiko dute kalejira Ikasberrikoek Olazko Andre Mariaren plazan, eta handik abiatuta, Alde Zaharrean barrena ibiliko dira, geldialdiak eginez –plaza, Elizkale, parrokia ataria, Perez Arregi plazatxoa, Erdikale, Plaza Txikia eta plaza–. Joariak, zanpantzarrak, bolantak, mamoxarroak, kotilungorriak, txatxoak eta zanpantzarrak ibiliko dira kalejiran, eta hainbat dantza egingo dute, hala nola sorgin dantza, azeri dantza eta biribilketa. Ibilbidea plazan bukatuko dute 19:30 aldean, hainbat dantza eskainita.


topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Hasierako osasun-laguntza larrialdi egoeretan (Modulua)" topic_facet:"Osasungintza (Lanbide Arloa)" topic_facet:"Animazio soziokulturala eta turistikoa (Heziketa Zikloa). Goi maila" topic_facet:"Gorputz eta kirol ekintzak (Lanbide Arloa)" topic_facet:"Landa inguruneko gorputz eta kirol ekintzen gidaritza (Heziketa zikloa - LOE). Erdi maila" genre_facet:"Curriculumeko baliabideak"\nProposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Hasierako osasun-laguntza larrialdi egoeretan (Modulua) Proposatutako gaia: Osasungintza (Lanbide Arloa) Proposatutako gaia: Animazio soziokulturala eta turistikoa (Heziketa Zikloa). Goi maila Proposatutako gaia: Gorputz eta kirol ekintzak (Lanbide Arloa) Proposatutako gaia: Landa inguruneko gorputz eta kirol ekintzen gidaritza (Heziketa zikloa - LOE). Erdi maila Generoa / Forma: Curriculumeko baliabideak\nAnimazio soziokulturala eta turistikoa (Heziketa Zikloa). Goi maila 1 Gizarte eta kultur zerbitzuak (Lanbide Arloa) Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila Gehiago ... 1 Lanbide Heziketa Landa inguruneko gorputz eta kirol ekintzen gidaritza (Heziketa zikloa - LOE). Erdi maila 1 Lehen laguntzak (Modulua) 1 Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) 1 Osasun arreta (Modulua) 1 Osasun larrialdiak (Heziketa zikloa). Erdi maila Osasungintza (Lanbide Arloa) Guztiak ikusi ... gutxiago ...


Kaka mokordoa | Iritzia | Berria\nGoizalde Landabaso -\n83 urte beteko lituzke Theo Angelopoulos zinemagileak bizirik balego. Duela hamar urte eskainitako elkarrizketa berrirakurtzen ari naiz. «Lehenengo galdera ergela, altxatu eta banoa», mehatxatu zuen kazetaria. «Zure zinearekin mundua aldatu al duzu?». Oraindik ere bada zinearekin edo poesiarekin mundua alda litekeela pentsatzen duenik? Ez zuen horrelakorik erantzun. «Idealki, posible da, ateak ahalbidetzea da gure ardura. Politikan sinistu zuen belaunaldikoa naiz. Tamalez, baina, ez genuen ezer aldatu. Izan ere, okerrera egin izanaren erantzule garela uste dut».\nGezurra ari du, zioen Lorea Agirrek egunkariaren itxieraren gaineko liburuan, eta badirudi atertzen ez duen garaiotan ari duela, ari. Espainiako politikari batek, ustez, gezurrezko master bat egin du. Tira, ez omen du egin. Ikuskizun-politikoa ari du. Ez da kasu isolatu bat, ez-masterrarenak erakutsi duena da politikari zenbaiten curriculumetan gezurra ari duela. Globalizazioa gurera ere ailegatu da. Hezkuntza eta Osakidetzarako oposizioak deitu dituzte. Lan publikoa lortzeko izugarrizkoak eta bi pasatu behar dira. Azterketak, proba ezberdinak, hizkuntza eskakizunak... lehia. Ordezkari politiko izateko ez lirateke gutxieneko batzuk ezarri beharko? Kaka mokordo honetan harritu nauena da beste politikarien isiltasuna. Politikagintza zintzo eta garbiaren defentsa gabezia. Ez dago, ala? Ordezkaritza publiko arduratsua egiten dutenek ez dute sentitu Angelopoulosen esaldiaren parekorik esateko gogorik? «Babokeria txikiena eta planto egingo dut». Ez dute sentitu lokatz likitsarengandik bereizteko beharrik? Bertso ttikietan aritzea zela esan zidan lehengoan lankide batek; alegia, errezela dela dena, arazo potoloagoak estaltzeko zarata. Zintzotasuna demodé dagoen balioa da, baina nik, oraindik ere, eredugarriak diren arduradun publiko eta politikoak nahi ditut.\nPirinio Atlantikoetako departamenduko prefekturak erabaki du Donibane Lohitzuneko (Lapurdi) Le Miam ostatuaren hestea, bost egunez zigor gisa. Neurria beterik, gaur ireki dute berriro.


Atzo, abenduak 3, urte bete igaro zen zorigaiztoko egun hartatik. Gaur, abenduak 4, urte bete eta egun bat igaro da eta minak hor jarraitzen du. Ametsgaizto honetatik iratzartzeko unea noiz helduko den zain nago aurreko urteko Abenduaren 3tik. Baina badirudi ez garela sekula esnatuko. Badirudi zorigaiztoko urteurrenak kontatzera kondenatu gaituztela. ZERGATIK?Ez nuen sekula pentsatuko ZERGATIK hitza hainbestetan errepikatuko zenik nire barnean. Erantzunik gabeko ZERGATIK hitza. Ez daukat kaleetan paseatzeko gogorik. Oso zaila da herri honetan bizi, kalera atera, eguneroko albistegiak ikusi, egunero Iñaxio bi tiroz hil zuten lekutik pasa, nere maiteari begietara begiratu eta bere Aitte zanataz hitz egitean tragediataz ez gogoratzea. Oso oso zaila da. Urteurrenetan jendeak tragedia bergogoratzen duen arren nere maitearen begiek egunero gogorarazten didate. Guk uneoro daukagu presente.Ez dut luzatzeko gogorik baina hau da nere bozgoragailu txiki eta bakarra antza. ETA desager dadila amesten dut egunero, desiratzen dut egunero. Ez dezala beste INORK inposatutako sufrimendu honetatik berriro pasa. Bizitza zoragarria den unea noiz helduko ote da? Hori badakigu utopia bat dela baina behintzat ez dezala inork erabaki besteen zoriontasunaren gainean. Ezer egin ezin dugula uste badugu ere kontra gaudela esate hutsak asko egin dezakeelakoan nago. Herri hau asko ari da sufritzen eta ni behintzat ez noa isilik geratzera. ETA, utzi Euskal Herriari bakean bizitzen.\t4 erantzun\tZabaldu•Bildu•Twitter•\tUdazken lorea\nBorja, txikitako lagunazure irriagatik ezagunajatortasuna zer den erakutsi diguzuna.San Migeleko basajaunaMenditxoko lagun kuttunanaturarekiko zenuen zirrara eta maitasunaNaturarekin bat eginezberea zinen zineznegarrez hasi dazure faltaren minez.Urjauziko urakilker hotsen liluradenak entzuteanzatozkit zu burura.Azaroan jaio ginenbatera hazi ginenune askoren osteanustejabean joan zinen.Oroituko zaitut betikobegirada goxodun mutikozure oroimena galtzenez dugu sekula utziko. 2 erantzun\tZabaldu•Bildu•Twitter•\tAGUR IÑAXIO\nKaixo Iñaxio. Ez nauzu ezagutzen. Ez gintuzten sekula aurkeztu eta orain ezingo zaitut sekula ezagutu, tamalez. Halere, hainbeste maite zaituen eta hainbeste maite dudan zure seme batek askotan hitz egin dit zutaz. Lurjota gaude guztiak. Hainbeste maite zaituen semearen begietara begiratzen dudan bakoitzean ikusten dut utzi duzun hutsunea. Ez ditut gainontzeko seme-alabak ezagutzen baina gauza bera ikusten da beraien begietan. Eta Manoli. Zer esan Manolitaz. Ama eta emazte. Errotik lapurtu diote bere arnas bide kuttunena. Bizitzeko eskubidea kendu dizute. Indarrez. Manoliri zutaz gozatzeko eskubidea kendu diote. Zure seme-alabei aita maitatzeko eskubidea kendu diete. Bilobei aitona hobeto ezagutzekoa. Bi tiroz. Bi tiro hotz eta maltzurrez. Guztion bihotzetara zuzenduta joan diren bi tiro gupidagabe. Guztioi egin digute tiro, Iñaxio. Zu maite zintuztenei eta Euskal Herria eta bizitzeko eskubidea maite dugun guztioi. Bihotza duenak behintzat, txikituta izango du zuri emandako bi tiroen eztandaz. Bihotzik duenak behintzat. Baina gure bihotzak taupadaka darraite, zurea ordea, indarrez geldiarazi dute. Eta hainbeste maite zaituen semearen begietara begiratzen dudan bakoitzean ikusten dut zure bihotzaren isiltasuna. Asko hitz egin dit zutaz. Guztiaren gainetik pertsona ona zinen. Langilea amorratua. 14 urtetatik lanean jo ta ke. Baserritar guztien moduan beti dago zerbait egiteko, ezta? Baserritar petoa zinen. Euskalduna. Abertzalea. Biziki maite zenuen Euskal Herria. Euskara zegoen beti zure ezpainetan. Izarraitzen magalean jaiotako euskal baserritar petoa. Guzti hori ez da aski izan zuk hainbeste maite zenuen zure Herrian pausoak ematen jarraitzeko. Guzti hori ez da aski izan aske nahiko zenukeen Euskal Herrian bizitzen jarraitzeko. Guzti hori ez da nahikoa izan 71 urtekin lanataz pixka bat ahaztu eta bizitzen hasteko. Zu eta hainbeste maite dudan zure semea bezalaxe ni ere euskalduna eta abertzalea naiz, Iñaxio. Euskal Herria maite dugu. Euskal Herria aske ikusi nahi genuke. Baina bapatean gure ilusio guztiak mila zatitan zapuztuta geratu dira. Bapatean gure desioak zentzua galdu du. Zuri bi tiro eman dizkizute eta ezin dugu min hori bihotzean dugula ilusioa pizturik mantendu. Poztuko ginateke, zu poztuko zinen bezala, Euskal Herria aske eta pakean ikusiko bagenu noizbait, biziki poztu ere, hori izan baita gure ametsetako bat beti. Baina ezingo genuke zurekin ospatu. Barruan dugun nahigabe honekin ezingo genuke sekula ospatu. Horrela nola aterako degu Euskal Herria aurrera, Iñaxio? Berau gehien maite dutenei tiro egiten bazaie? Ez dut nahi inork zure heriotza ahaz dezan, Iñaxio, ez dut nahi. Giza eskubideak errespetatzen dituen edonork , Euskal Herria maite duen orok eta maitasuna zer den dakien edozeinek gaitzetsiko du zure hilketa, Iñaxio. Ziur nago baietz. Ziur nago mundu guztiak koldarkeria alde batera utzi eta bidean tiroek lekurik ez dutela ohiukatuko dutela. Ziur nago, Iñaxio, ziur nago. Baina zure semearen begietara begiratzen dudan bakoitzean zure hutsuneak hor jarraituko du. Zaude lasai Iñaxio, ematen dakidan maitasun guztia emango diot eta. Zutaz hitz egin diezadan eskatuko diot, izugarri maite baitzaitu. Eta Manoli. Zure seme-alabak berarekin daude. Zure anai-arrebak berarekin daude. Ondo zainduko dugu guztion artean, ez estutu horregatik. Pena ematen dit gutun hau bukatzeak, lehen aldia baita zugana zuzentzen naizela, Iñaxio. Tamalez, beranduegi. Egunero gogoratuko zaitugu. Egunero ikusiko zaitut zure semearen begietan. Bizitza eta Euskal Herria maite duten guztiek gogoratuko zaituzte eta bidegabekeria hau ahobetez salatuko dute. Muxu handi bat, Iñaxio. Ez dakit gutun hau nora bidali. Badakit. Erloko postontzian utziko dut, han zehar ibiliko baitzera zure etxekoei begira. Hantxe utziko dut bai, Izarraitzen. Loiolako euskal baserritar peto batek hori eta gehiago merezi duelako. Noizbait arte, Iñaxio. 4 erantzun\tZabaldu•Bildu•Twitter•\tBeat it, just beat it\nEz nago inor hemendik bidaltzen, ezta gutxiago ere. Baina arnasestuka nabil, beat it dela eta. Ez naiz sekula Michael Jacksonen jarraitzailea izan, ezta izango ere, baina kanta honek pilak kargatzen dizkit, topera gainera. Errexa da kanta on bati buruz ondo hitz egitea, baina neri kanta honetatik gehien gustatzen zaidana bere koreografia da, nola ez. Entzun bezain pronto dantzarako gogoa sartzen zait. Gaur, flex esnatu naizelako edo batek daki zein arrazoigatik, kanta hau buruan sartu eta bere koreografia ikasteko gogoa sartu zait. Ez dakizue ondo zein zaila den dena ondo koordinatzea. Animatzen al da norbait nirekin dantzatzera? Ni ensaiatzen jarraitzera noa!!! erantzun 1\tZabaldu•Bildu•Twitter•\tkontatzearen kontua\nLogelako mahaiaren gainean beti bezala mila trasto dauzkat. Aldizkari batzuk, pelutxe bat, ihauterietako mozorroaren hondakinen bat(oraindik!! une goxoak ez ahazteko edo!), mobilaren kargadorea, malabarak egiteko pilota bat, CD pila bat...puff!! Ez nuke bukatuko zenbatzen hasita!Baina nahasmen eta kasosaren erdian beti aurkitzen da bertan zegoela ez zenekien zerbait. Hasi eta bukatu gabeko eskutitz bat, agenda zaharren bat, notatxo bat post-it batean, poesia bat...eta hoeik nahasmenari bizitza eta emozioa ematen diote. Ze gustora jasotezn baitira.Gaurkoan "azukarillo" poltsatxo huts batekin egin dut topo. Post-it baten bila nenbilela eskura etorri zait. Zertarako ote daukat nik azukre poltsatxo bat gordeta!! Pentsatu dut harriduraz. Ez naiz zaborra kolekzionatzen duten hoietakoa baina itxura hori eman dezake, ezta?!Beno harira. Azukretxoan zera irakurri dut: "las mejores historias de la vida son las que no se pueden contar". Ez dakit. Hasera batean esaldi ona iruditu zait, azukre poltsa baten atzean jarri badute zerbaitegatik izango da ezta!! Baina gero ondo irakurri eta...kontatu ezin daitekeen istorioa beraz onena da?! Nire ustez, nola kontatu ez dakizun istorio hoiek bai dira onenak. Istorio batek zugan sortu zuen sentsazio hori transmititzeko hitzak edo irudiak aurkitzen ez dituzunean, hori bai dela istorio berezia, onerako eta txarrerako. Azukretxoak "kontatu ezin daitekeela" esate horrekin hori esan nahi ote zuen!?!?! Zer ginateke gu, blogosferako kontalariok kontatzeko istorio onik gabe?!?! Beno akaso hau ez da izan oso istorio ona kontatzeko, horregatik kontatuko nuen(azukretxoaren hitzen ustez behintzat) baina zerbait idaztea nahi nuen.Bide batez, logelako mahaiaren kaosaren erdian nuen argazki kamaratik hartutako argazki hau. Bide horietan murgilduta nagoenean nire eta paretaren artean gertatzen den istorioa ere, zaila deritzot hitzez kontatzea, horregatik uzten dizuet irudia. 4 erantzun\tZabaldu•Bildu•Twitter•\t:: Hurrengo orrialdea >>


Herri Ondarea :: Gari-batzea\nGaia aukeratuNekazaritzaElikaduraEdatekoakKontakizunaBertsolaritzaHerri egutegiaBaserriaBaserriaSiniskerak eta mitologiaPersonaia mitologikoakGaixotasunak eta sendagaiakFamiliaAndra-gizonen arteko hartu-emonakAbeltzaintzaEtxeko abereakLanerako abereakJantziakUmeenakIndustriaLantegiakIndustriaGarraioaHerriaEraikinakZerbitzuakUme jolasakHerri literaturaKomunikabideakIrratiaTelebistaEtxeaEtxeko altzariak eta tresnakBabeserako errituakMusikeaBandeaMusikeaEretxiakBizitzako aldaketa ohikuneakEzkongaiak eta ezkontzeaArtzaintzaArtzainaArrantzaItsasontziaKontserbakArrainakArrantzaleaPolitikeaErlijinoa eta kultoaHeriotza-ohikuneakDoluaHileteaAisialdiaDantzaldia, jolasaToponimiaBideaEraikinakIturriaIbaiakauzoaEuskaldunak erbesteanAuzotasuna eta herriaErmandadeakHerri-basoakAuzotasuna eta herria\nSankristobaletan izaten zan gari-ebatea eta, jeneralean, santiagoen ostean joten zan. Esku bategaz ebatu eta igitaiaz ebagiten zan. Gero lotu, eskutak egin, txortatxuak, eta gero hareek iluntzean-edo gariagaz beragaz lotu. Txortak eginda ipini eta metetan pilotuta ipinten ziran soloan, ez zalako jakiten noiz joko ziran. Metetarako inoiz etxearen ondora be eroaten ebezan, jo behar zanean hurrago egon eitezan.\nBarriemoilea: Mateo Urien\nMendira joateko makila


LEIAL, SAMUR, ERAGINKOR\nHeldu den aste honetan beteko da Martin Ugalderen jaiotzaren mendeurrena. Kazetaria, politikaria, idazlea; ibilbide sendoa egin zuen guztietan, eta, erbestean urte asko egin zituen arren, Euskal Herriarekiko sentitzen zuen «ardurak» zedarritutako bizialdia izan zen harena, euskararen aldeko konpromiso irmoan zuztartuta.\nGerrak eta diktadurak etendako aroa\nJulen Aperribai - Arantxa Iraola\nGoitik behera aldarazi zuen Martin Ugalderen gaztaroa 36ko gerrak; familiaren banaketak eta exilioak guztiz baldintzatu zuten haren bizitza. Munduaren inguruko ikuskera onduz joan zen; estudio gutxirekin, baina oinarri sendoekin.\nUmotze urteak izan ziren\nAro zinetan erabakigarria izan zuen Caracasen; bidea egin zuen kazetaritzan eta literaturan, eta, urrundik ere, eutsi egin zion Euskal Herriarekiko konpromisoari.\nInoiz guztiz joan ez zenaren itzulera\nEuskal Herrira itzultzean, politikan murgildu zen Martin Ugalde, eta seta handiz aritu zen historiaren dibulgazio lanean. Haren asmoek talka egin zuten 'Deia'-ren proiektuarekin.\nAmetsa gauzagarria zen lekura\nEuskarazko egunkari bat abiarazteko aukera eman zion Egunkaria Sortzen taldeak Ugalderi, eta bat egin zuen 1989an. Bazterkeria instituzionala gainditzeko lanean temati aritu zen, aurrez haren gertukoak zirenen mespretxuak jaso arren.


kritiken hemeroteka » Izuaren muinean\n« Basakeriaren normaltasuna | Lau pareten arteko gerrak »\nIlunpeen bihotzean / Joseph Conrad (Iñaki Ibañez) / Elkar, 2014\nIzuaren muinean Javier Rojo / El Correo, 2015-02-21\nLiburu batzuk irakurtzea bizitza-esperientzia izan daiteke. Eta iruditzen zait Joseph Conrad bezalako idazle baten lan batzuekin horixe geratzen dela. “Ilunpeen bihotzean” euskaraz irakurtzeko parada du irakurleak, Iñaki Ibañezen itzulpen bikainari esker, eta uste dut liburu hau ezagutzen ez duen irakurleak ezin diola Conraden munduan barneratzeko aurkezten zaion aukerari uko egin. Jatorrizko nobela liburu moduan XX. mendearen hasieran agertu zen, eta bertan kontatzen da Marlow izeneko marinelak Kongon egiten duen bidaia Kurtz-ekin topatzeko. Kongo Belgikako erregearen lorategi pribatua zen momentu hartan eta handik etekin ekonomikoa ateratzeko izugarrikeria zen ohiko instrumentua. Marlow-k Kurtz-engana ibaian gora doan bitartean hausnartu egiten du. Beste edozein idazleren eskuetan, halako narrazioa aitzakia ederra bihurtuko zen abentura exotikoak kontatzeko. Joseph Conradek alde batera uzten du halako abenturak aurkeztea. Bere literaturan pertsonaien barne-jokaeren nondik norakoak azaltzen ditu, eta halaxe egiten du hemen. Kongon dagoen bitartean, bakardadeak eta inguru erasokorrak gaixotu egin dute Kurtz, fisikoki eta moralki, eta Marlow-ren eta Kurtz-en arteko kontrajarpenetik sortzen zaigu nobela.\nBestalde, idazleak berebiziko arreta jartzen du deskripzioetan, beti saiatzen baita zehatza izaten, momentu bakoitzean hitz egokia aurkitzen. Ez dugu ahaztu behar Conraden ama hizkuntza ez zela ingelesa, idazlea Polonian jaio baitzen eta heldua izan arte ez baitzuen ingelesa menperatu. Agian horrexegatik saiatzen da beti hitz egokia bilatzen, bere burua jatorriz berea ez zen hizkuntza-esparruan kokatu behar zuen-eta. Hori dela-eta, askoz miresgarriago iruditzen zait itzultzailearen lana.


'Coronavirus: el mundo en cuarentena' martxoaren 22an "360º" n\n'Coronavirus: el mundo en cuarentena', gaur gauean, "360º" saioan\nKrisi honek osasun arloan, arlo ekonomikoan eta sozialean nola eragiten ari den ikertuko dute saioan.\nEider Hurtadok gidatzen du "360º" saioa. EiTBko bideo batetik hartutako irudia.\nETB2k gaur eskainiko du "360º: Coronavirus: el mundo en cuarentena" saioa, Eider Hurtadoren eskutik, eta krisi honek hiru arlotan nola eragiten digun ikertuko dute: arlo sanitarioan, ekonomikoan eta sozialean. Hartara, Jose Ignacio Lopez Goñi mikrobiologia katedradunak, Rafael Bengoa Osasun sailburu ohiak, eta Santiago Niño Becerra eta Xavier Sala i Martin ekonomialariek parte hartuko dute saioan. Halaber, ez dute bistatik galduko azken egunetan piztutako alarma-egoera, eta giza portaera aztertuko dute honelako kasuetan, Arantxa Rodriguez Berrio Zientzia Politikoetan eta Soziologian doktorearen eskutik.\nJesus Loza hematologoaren testigantzari esker ospitaletako egoeraren berri izango dute; izan ere, berrogeialdia igaro ondoren, koronabirusez kutsatutako Txagorritxuko medikuekin harremanetan egon dira. Horrez gain, osasun pribatuak testuinguru horretan duen zeregina zein den aztertuko du.\nOrobat, gure ekonomiarentzat pandemia horrek ondorio milioidunak izango dituela aztertuko dute: aldi baterako, ixten duten enpresak, burtsaren porrota.. Atzeraldi berri baten aurrean al gaude? Egoera horrek erabaki berriak hartzera garamatza. Telelanaren aukera agertzen da, betiko gera litekeen neurria.\nHorrez gain, etxeetan isolamendu aginduari nola aurre egiten dioten eta egoera nola bizi duten azalduko dute hainbatek. Euskal herritarrek bidali dituzten bideoei esker ezagutuko dute Txinako murrizketen errealitatea eta zer emaitza eman dizkien; lehen pertsonan kontatuko dute nola bizitzen ari diren aurrekaririk gabeko egoera bat. Yan Bin Chen, Bilbon bizi den abokatu txinatarrak, koronabirusak Euskadin eragindako krisia nola bizitzen ari den azalduko du.\nCoronavirus: el mundo en cuarentena igande honetan izango da ikusgai, 22:15ean, "360º" saioan, ETB2n eta eitb.eus-en.


Urkullu: 'EAJk baino ez du defendatuko euskal agenda Madrilen' | EITB Hauteskunde Orokorrak\nUrkullu: 'EAJk baino ez du defendatuko euskal agenda Madrilen'\nLehendakariak ziurtatu duenez, kanpaina honetan EAJ "desagerrarazi" nahi dute, bere ahotsa ez entzutea, hori dela eta, "Euskadiren interesen" aldeko mobilizazioa azpimarratu du.\nIñigo Urkullu lehendakariak ohartarazi duenez, EAJ da "euskal agenda" eta Euskadiren "interesak" Madrilen defendatuko dituen alderdi bakarra eta EAJk, hain zuzen, "politika espainiarra baldintzatzeko eta aldatzeko aukera" dauka orain.\nUrkulluk hitza hartu du EAJk Gasteizen egindako ekitaldian, ekainaren 26ko hauteskunde orokorretako kanpainaren hasieran, Andoni Ortuzar EBBren presidentearekin, eta Aitor Esteban, Mikel Legarda eta Joseba Agirretxea EAEko zerrendaburuekin batera.\nLehendakariak ziurtatu duenez, kanpaina honetan EAJ "desagerrarazi" nahi dute, bere ahotsa ez entzutea, hori dela eta, "Euskadiren interesen" aldeko mobilizazioa eskatu du.\n"Euskal agenda ongi izatearen euskal eredua da, Segurtasunaren ekonomiaren kudeaketa", "bakearen aldeko estatu mailako politika", Kontzertu Ekonomikoa, eskubide historikoak eta "Estatuaren aniztasuna onartuko duen Estatus berria" defendatuko duena. Gainera, espetxeetako eskumena eta Polizia Nazionaleko eta Guardia Zibileko agente kopurua "egokitzea" ere eskatuko dute.\nAndoni Ortuzar EAJren presidentea, bestalde, pozik agertu da orain dela hilabete batzuk "euskal agenda" mesprezatzen zuten alderdiek gaur errespetatu eta defendatu ere egiten dutelako.\nHalere, Ortuzarren esanetan, alderdi horiek joko bikoitza egiten dute, Euskadin gauza bat esan eta Kongresuan kontrakoa bozkatu.\nAitor Esteban Bizkaiko zerrendaburuak "lau apartak" kritikatu egin ditu, alegia, PP, PSOE, Podemos eta Ciudadanos, Euskal Herriko eta Kataluniako nazionalistak telebistetatik baztertzearren.


Jan Tolosaldea – Sorland\nJan benetakoa. Jan bertakoa. Jan gurea. Jan gaurkoa.\nEz dira jarduera asko egongo elikadura bezainbeste gai beregain hartzen dituztenak.\nElikadura osasuna da, bizi-kalitatea, ongizatea. Elikadura garapena da, lanbideak, kohesioa. Elikadura kultura eta ondarea da. Elikadura lurra da, ingurumena eta gure\nBertakoa dastatzean beraz, horren guztiaren alde egiten ari gara. Horregatik Tolomendi Landa Garapen Elkartearen Jan Tolosaldea egitasmoa lantzean, proiektu eder eta esanguratsu batean parte hartzeko aukera izan dugu.\nZer eskaintzen die Jan Tolosaldea egitasmoak herritarrei? Zer ekoizleei? Eta zer ostalariei, merkatariei, enpresei, erakundeei…? Herritarrek badute gure egitasmoaren berri? Zerekin lotzen dugu Tolosaldea? Sektoreko eragile ezberdinei galdera horiek eta gisakoak planteatuz jarri dugu martxan lana.\nElkarrizketa horietatik eta dokumentazio lanetatik abiatuta zehaztu ditugu komunikazioaren ikuspuntutik zein diren proiektuaren indargune, ahulgune, aukera eta mehatxuak. Horrekin batera, nori hitz egin behar diogun, zein tonu erabili behar dugun eta zer nolako ekintzak erabili beharko liratekeen marrazten hasi gara.\nMarka nortasun berbal eta bisuala\nGure nortasun berbalaren oinarrian “jan benetakoa (etxekoa, baserrietakoa azokakoa); jan bertakoa (nekazal-lanpostuak saltokiak, udalerriak); jan gurea (erakundeak, sektorea) eta jan gaurkoa (nekazal jatorriko eremu urbanoa, etorkizuneko nekazaritza)” ideiak nabarmendu ditugu.\nIdeia horiek irudiz adierazteko, marka nortasun bisuala lantzeko txanda iritsi da ondoren. Proiektuaren balioak irudi bitartez islatzeko orduan, otzararen eta vichy mantelaren ideiak etorri zaizkigu gogora. Bi irudiek dituzte elkarrekin gurutzatzen diren lerroak eta elkarlana eta saregintza adierazten lagundu digute lerro horiek. Horrekin batera, biek dute elikadurarekin eta gure sustraiekin zerikusia. Inspirazio iturritzat hartu ditugu, beraz.\nEra berean, irudiari dagokionez, oso garrantzizkotzat jo dugu estetika garaikidea islatzea: XXI. mendeko lehen sektorea, herritarrak, elikadura, bizi-estiloa.\nEkintzarako komunikazio plana\nEkintza-plana marka azterketan finkatu ditugun helburuak betetzeko bide-orria da. Baita proiektuaren dinamizazioaz arduratuko diren teknikarien eguneroko lan-tresna ere.\nProiektua gizarteratzea izan da lehenengo urratsa: marka dossierrak, egitasmoa azaltzen duten eskuorriak, roll upak, aurkezpenak… sortzea. Gerora etorri dira kanpainak, sentsibilizazio ekintzak, etab.\nAurrerantzean ere aukeraz eta erronkaz beteriko bide bati aurre egin beharko dio Jan Tolosaldea egitasmoak. Gizartean badago elikaduran inguruko kezka; bai produktu ekologikoen eta bertako produktu ekologikoen zein bertako produktuen kontsumoaren aldeko joera ere, testuinguru hori baliatzen jakin beharko du proiektuak.\nZure ingurura begiratu. Ondoan daukazun jendearen osasuna. Parean dauzkazun mendi eta larreak. Etxe azpiko denda. Ingurura begiratzea besterik ez dugu behar bertakoa dastatzeak daukan garrantziaz jabetzeko.\nJan benetakoa. Jan bertakoa. Jan gurea. Jan gaurkoa, atzokoa eta biharkoa.


Gizateak eta Artolazabal Sailburuak Bilbao Hostel bisitatzen dute | Fundación EDE Fundazioa\nGizateak eta Artolazabal Sailburuak Bilbao…\nGIZATEA – Gizarteratzeko eta Laneratzeko Euskadiko Enpresen Elkarteak gaur aurkeztu ditu sektorearen 2018ko datu nagusiak eta etorkizuneko erronkak Enpleguko eta Gizarte Politiketako sailburuarekin, Beatriz Artolazabalekin, batera, Bilbao Hostelen, Suspertuk kudeatuta.\nAurkezpenaren ondoren, sailburuak eta Gizateako kide diren erakundeek lehen eskutik ezagutu ahal izan dituzte aterpetxeko instalazioak.\nSuspertu lan-merkatura sartzeko zailtasunak dituzten pertsonen gizarteratzea eta lan-munduratzea helburu duen enpresa da. EDE Fundazioak eta Suspergintzak sustatzen dute eta 2005ean sortu zuten.\nATERI marka komertzialaren pean, Suspertuk dozena bat instalazio baino gehiago kudeatzen du Euskadin: hotelak, egoitzak (ikasleenak, kirol arlokoak eta sozialak), gazteentzako aterpetxeak eta ostalaritzako establezimenduak. Urteko irabazien % 100 bideratzen dugu proiektu berriak finantzatzera eta funts propioak handitzera bideratzen dugu. Hamabost urte baino gehiago daramatzagu laguntza eta arreta ematen eta enplegu inklusiboa sortzen.\nGaur egun 48 laneratzeko postu ditugu.\n• 27 lanaldi osoan\n• 21 lanaldi partzialean\n• Guztira: 38 lanaldi\n8 laneko zentro: 7 Bizkaian (3 Bilbon, Getxon, Derion, Berrizen, Lekeition) eta 1 Gipuzkoan (Eibarren)\n42 lanpostu kontratu arruntarekin. Staff, produkzioko teknikariak, aldi baterako langileak


Udaberria aurreratzen denean\nUdaberria aurreratzen denean\ntrading sull oro Eduki guztiak CC-by-sa 4.0 lizentziapean argitaratu dira kontrakoa adierazi ezean.\nbuy Seroquel once a day 2018/05/03\nhttp://www.ribo.co.at/deniro/2150 Klima aldaketa dela-eta, udaberriak geroz eta epelagoak izaten ari dira. Ikerketa baten arabera, aldaketa horrek Erresuma Batuko basoetako hegaztien txitak gose izatea dakar.\nhttp://skylinemediainc.com/?pokakal=opcje-binarne-jaka-strategia&da6=ac Udaberriko tenperatura epelak geroz eta lehenago iristen dira, eta, beraz, beldarrak oso goiz hasten dira jaiotzen. Ondorioz, hegazti askoren kumeak urtaroan zehar beranduago jaiotzen direnerako, ez da nahikoa elikagai egoten, beldar horiek baitituzte janari.\nIkerketan zehazten dute klima aldaketa arazo handia dela euren ekintza biologikoak urteko garai zehatzetan garatzen dituzten animalia eta landareentzat. Kasu honetan bezala, elikadura, hazkuntza eta garapena urtaro-aldaketen menpeko dituzten animaliek heriotza paira dezakete.\nAzterketa horretan hiru hegazti espezie ikertu dira: amilotx urdina (Cyanistes caeruleus), kaskabeltz handia (Parus major) eta euli-txori beltza (Ficedula hypoleuca), hain zuzen. Hiruren kasuan ikusi da populazioaren beherakada udaberria aurreratzearekin batera.\nWriting jobs to do from home Udaberria aurreratzen denean, ezer onik ez.\nrencontre hasard ou destin Please login to leave a comment.\nhttp://flywind.com.br/bakester/161 UEUren ikastetxe nagusia\nsite de rencontre gratuit en europe http://flywind.com.br/bakester/5686 Bulegoa: 946015331\nhttp://serezin-du-rhone.fr/pifpaxys/5308 Mugikorra: 667498730


Gau beltzaren ohitura berreskuratuko dute urriaren 31n Anizen - Baztan - 2019-10-31 - Erran.eus\nTtipi-Ttapa 2019-10-29 07:30\nAnizen ez ezik, Euskal Herriko hainbat lekutan ospatu zen gau beltza joan den mendeko erdialdera arte.\nKalabazak ireki, aurpegiaren forma eman eta herrian barna paratu ondotik, lehengo kontuak adituko dituzte\nOrtzegunean, urriaren 31n, gau beltzaren ohitura berreskuratzekoa dute Anizen. Izan ere, herriko adineko jendearekin solastatu eta garai batean urriaren 31n eta azaroko egun beltzetan egiten zutenaren berri eman diete gazteei.\n1950eko edo 60ko hamarkada artio iraun zuen ohitura\nKalabazarik onenak hartu (bertzeak zerriendako izaten baitziren) gaineko puska ireki, eta boneta gisa paratzen zuten. Begien eta ahoaren forma emanik, barnean kandela sartzen zuten. Kontuan hartuz garai horietan ez zegoela farolarik, argitasun polita ematen zuen iluntasunean. Ohitura honek 50eko edo 60ko hamarkada artio iraun zuen Anizen.\nBertako ohiturei eustea helburu\nIkusirik gurea ez den Hallowen bestak bertan errotzeko arriskua baduela, atzerriko ohiturak errotu beharrean bertakoak berreskuratzea pentsatu dute Anizen.\nHorretarako, ortzegunean, urriaren 31n, ilunabar aldera haur eta gurasoak bilduko dira.18:00 aldera eginen dute hitzordua. Lehen egiten zen bezala, kalabazak ireki aurpegiaren forma eman eta herrian barna paratuko dituzte.\nLehengo kontuez solastatzeko tartea\nOndotik, zenbait etxetarat joanen dira, adineko jendearekin egonen dira lehengo kontuak aditzen eta bizipen horiek ezagutzen. Eguna akitzeko, su bazterrean istorioak kontari arituko dira gurasoak, kerrenean xingarra erretzen duten bitartean.\nGaueko pertsonaia mitologikoa kontuan hartuz, Eguna egunekoendako eta gaua gauekoendako izena paratuko diote aniztarrek berreskuratu duten ohitura honi.


M29 | Irutxuloko Hitza\nEtiketen Fitxategia | M29\nDonostia itxi dute langileekBy Aritz Sorzabal on 2012/03/29 in Gizartea Bideoa: M29Donostia Grebak ia erabateko jarraipena izan du hirian; Garbera merkataritza gunea eta Zuatzuko enpresa parkea salbuespenak izan dira 2012ko martxoaren 29a denbora luzez izango dute gogoan herritarrek eta sindikatuek. Izan ere, lan erreformaren aurka egindako greba orokorrak ia erabateko jarraipena izan du hiriko auzoetan. Dena dela, salbuespenak ere izan dira; Garbera merkataritza gunean eta [...]\nAntiguan dendak eta tabernak itxita izan dira, goiz osoanBy Mikel Goñi on 2012/03/29 in Gizartea Antiguan, eta batez ere Matia kalearen inguruan, jarraipen zabala izan du greba deialdiak. Tabernak eta txikizkako merkataritza establezimenduak itxita izan dira goiz osoan. Informazio piketeen lanak itxi ditu hainbat establezimendu ertzainen begiradapean, baina gora-behera handirik ez direla sortu adierazi dute sindikatuetako kideek.\nEHNE: «Herri oso bat kalean da»By Xabier Etxabe on 2012/03/29 in Gizartea Greba orokorrak izan duen erantzun zabalaren aurrean pozik agertu dira sindikatuetako ordezkariak. «Sekulakoa egin dugu», esan du LABek. EHNEk, berriz, «herri oso bat kalean» eta sistema finantziarioari «hortzak erakutsi» dizkietela. Greba deialdiarekin bat egin duten milaka lagun bildu dira Bulebarrean.\nJokalariek ez, baina greba egin dute Zubieta XXI kirol guneanBy Mikel Goñi on 2012/03/29 in Gizartea Realeko eta Sanseko jokalariek entrenamendua egin dute, ateak itxita. Parkinaren itxurak bakarrik adierazten zuen kirolariak Zubietan zeudela. Hala eta guztiz ere, kirol jarduera besterik ez da izan Zubieta XXI kirol gunean, langile bakarrak bete baititu bestelako gutxieneko zerbitzuak.\nBulebarra gainezkaBy Xabier Etxabe on 2012/03/29 in Bestelakoak Jendea etengabe ari da Bulebarrera heltzen. Manifestazioak erantzun handia izan du eta lasai doa, gorabeherarik gabe.\nCementos Rezola gelditu dute, atean katea jarritaBy Mikel Goñi on 2012/03/29 in Gizartea Piketeek katea jarri dute Añorgako Cementos Rezola fabrikaren atean, 06:25ean. Lantegiaren hainbat makina abian dauden arren jarduera erabat etena dago. Eremuaren hesietan greba orokorrera deitzen duten afixak ikus daitezke, eta baita enpresaren lan hitzarmena betetzea eskatzen dutenak ere. Añorga Txiki zein Añorgan greba jarraipen handia izaten ari da.


Euskal Encodings proiektuarentzat da Interneteko Argia Saria - Argia - Uriola.eus\nArgia 2021-02-04 10:19 Euskara\nSarean euskarazko film eta telesailen biltegirik handiena da Euskal Encodings. 2003tik auzolanean ari den komunitate irekiak eta diru asmorik gabekoak egin duen lan eskerga saritu dugu.\nHizkuntza menostu orok ikusgarri izan behar du biziberritzeko. Esparru guztietara zabaldua. Eta XXI. mende honetan gu guztion bizitzan eragin zuzena duen eremu garrantzitsurik bada, hori ikus-entzunezkoen mundua da. Baina, zer egin dezakegu euskaldunok erdara hutsean mintzo diren NetFlix, Amazon, Filmin, HBO erraldoiek edo Youtubeko eta telebistako milaka kateek osatutako armadaren parean?\nBada, hasteko, euskaraz sortzen diren film, telesail, marrazki bizidun eta ikus-entzunezko oro sustatu eta munduko euskal komunitate guztiarentzat eskuragarri jarri. Areago, lan horien gehien-gehienek diru publikoari esker sortuak direla. Baina tamalez, begi-bistakoa da lan hori egin beharko lukeena ez dela egoki egiten ari. Eta zorionez, handiak ostrukarena egitean, txiki asko batuta, prest dira ardura hori beren gain hartzeko.\nHori da Euskal Encodings. 2003tik auzolanean ari den sareko komunitate irekia, diru asmorik gabekoa. Hasieran, Dragoi Bola-ko atalak denen eskura jartzeko asmo soila zena, 18 urteren ostean, euskarazko ikus-entzunezkoen biltegirik handiena bilakatu da. 1.500 film inguru dira ikusgai webgunean, mota askotako lan askoren artean. Denak euskaraz, herritik herriarentzat.\nPantailen aurrean euskaraz bizitzea zaila bada, gora “piratak”!\nEta arrazoi horiek guztiengatik, aurtengo saritua da: Euskal Encodings.


uztaila 2011 - Katebegia\nNafar mirailaren pieza-puska anitzak\nNafarroan barnako musika ibilaldia egitea gonbidatu nahi dizut. Ziur ez naizela pertsona egokiena gonbite hau egiteko. Bizitzaren harat-honatekoek ematen dizkiguten ustekabeek ausartak bihurtzen gaituzte ordea. Horratx zoria! Fermin Erbiti idazlearengana hurbildu nintzen Iruñera, eta Nafarroako Comptos Ganbera ezagutzea izan zen nire lehen ustekabea, eta Ferminen eskutik ezagutzea zoria. Eta hori gutxi bailitzan, opari honekin etxeratu nintzen: Musika ibilaldia Nafarroan barna. Halaxe du...\nZuberoa: 13.000 bizilagun\nMauleko auzapeza Michel Etxebestekin solastatzeko parada ukan dut. Luzaz iharduki gabe –nire buruarekin borrokan, erran nahi dut–, hona aspaldiko aburu bat. Aburua iritziaz harago doa, gure –Hegoaldeko abertzaleon– uste lausora eta imajinazio hanpatura argi pixka bat ekarri aldera. Barkatu ene harroaldi hau. Hona, elkarrizketaren hasierako pasartea: (…) Galdera: Zer da, bada, abertzalea izatea zuretzat? Arrapostua: Herriaren alde lan egitea da abertzalea izatea. (…) Zuberoan...\nUnibertsaltasuna partikulartasunetik erdiesten baita (80 egunean ez da berant)\nLaurogei egun baino aise gehiago joan dira 80 egunean filma estreinatu zenetik, alabaina, ez da berant –izan– berau ikusteko. Donostiako Zinemaldian ikusi ez genuenok, arrazoiak arrazoi, ETBn ikusi ahal izan dugu berriki. Gure txoriak eskaintzen digu zoria tarteka, hara. Mikel Ruedaren Izarren argia filma aipatu garaian ikusi eta iruzkina egin nuen gure Abarretan, eta blog honetan ere agertu ziren nire juzkuak. Besteak beste, hauxe erran nuen: “Euskaraz –film batean– inoiz ikusitako...


1918ko gripea Zizurkilen: 40 eguneko izua, ikara - Zizurkil - Aiurri.eus\n1918ko gripea Zizurkilen: 40 eguneko izua, ikara\nAiurri 2020-03-20 12:19\n"Gripe epidemiak oso gogor jo zuen Zizurkilen. Udal artxibategian jasota dauden garaiko aktak eta gutun ofizialak egun haietan bizitu zen kezka, izuaren ispilu ditugu". Teodoro Hernandorena Kultur Elkarteak lan bikaina osatu zuen, iaz. Jarraian irakur daiteke.\n1918an sekulako gripe epidemia garatu eta zabaldu zen munduan zehar, historia guztian izan den pandemia larrienetakoa eraginez. Gripe honen garrantziaz jabetzeko: Lehenengo Mundu Gerrak 15-17 milioi hildako eragin zituen soldadu eta zibilen artean. Espainiako gripea izena hartu zuen pandemia honek berriz, 50-100 milioi lagun hil zituela estimatzen da ditugun azken datuekin. Txinan bakarrik 30 miloi hildako egon ziren, orduko biztanleriaren %35 inguru. Estatu Batuetan berriz, 675.000 hildako izan zirela uste da, biztanleriaren %28. Espainian, 200.000 inguru lagun zendu ziren.\nGarai hartako gizakientzat guztiz berria zen birus bariante mota sortu eta zabaldu zen nonahi, besteen artean arnas-aparatuaren akats orokorra sorrarazten zuena. Dirudienez, gorputzaren sistema immunean gehiegizko erreakzioa eragiten zuen gripe-birus honek eta horrela uler daiteke biktimetako gehienak gazte eta heldu osasuntsuak izatea, sistema immune sendoa zutenak alegia. Hurrengo orriko grafikoak argi adierazten duen bezala, gripearen eraso bortitzena jasan zutenak 15 eta 54 urtekoen adin tartekoak izan ziren. Berez, osasunez bizkorrenak.\nBaina gerran murgilduta zeuden herrialdeek ez zuten euren hildakoen berri eman nahi. Hau da, gobernuek gerrako datu kritikoak zentsuratu zituzten. Espainia gerran neutrala zen ordea, eta ez zegoen datu hauek ezkutatzeko beharrik. Horregatik, munduan zabalduta zegoen gaixotasun kutsakor honek, Espainian hasi ez zen arren, GRIPE ESPAINIARRA izena jaso zuen, Estatuan datuak plazaratzen baitziren. Kontua da 1918ko egoera bereziak gripe hura epidemia bihurtu zuela. Eta Lehen Mundu Gerran murgilduta egoteak gaitza areagotu zuen: elikadura eskasa, ospitaleak eta eremu medikuak gainezka, higiene eskasa….\n1918ko uda hura lehorra izan zen. Irailean, ordea, euriak etorri ziren eta, hezetasunarekin, gripea berpiztu zen. Horrela, urrirako epidemia Europa osoan hedatuta zegoen. Badirudi Hendaiatik eta Irundik sartu zela Hegoaldera, trenaren bidez ziur asko, eta agudo zabaldu zen. Hasiera batean, agintariek ez zioten aparteko garrantzirik eman nahi izan epidemiari, baina laster Irunen hildakoak pilatzen hasi ziren, gizonezkoak gehienak, kuarteletan itxita zeuden soldaduen artean bereziki. Gero, gaitza Euskal Herri guztian zehar zabaldu zen azkar asko.\nGripearen pandemia bat-batean azaldu zen gure lurretan eta aste gutxi batzuek besterik ez zuen iraun. Gaitzak ez zuen berdin jo herrialde guztian baina, azken datuen arabera, gripeak Hego Euskal Herriko biztanleriaren erdia kutsatu zuela esan daiteke eta 15.000 lagunetik gora eraman zituela. Donostiak, adibidez, 67.000 biztanle inguru zituen 1918 hartan eta horietatik 735 lagun zendu ziren. Gero, gaitza Oria ibarrean zehar hedatzen joan zen. Andoainen, esaterako, 3.000 biztanle zituen herrian, 40 lagun hil ziren (Xabier Lasa, Aiurri 530). Segidan, epidemia Zizurkilera iritsi zen. Horrek, noski, sekulako alarma soziala piztu zuen gizartean eta gure biztanlerian izua eta ikara eragin.\nBehin zabalduta, gripe epidemiak oso gogor jo zuen Zizurkilen. Udal artxibategian jasota dauden garaiko aktak eta gutun ofizialak egun haietan bizitu zen kezka, izuaren ispilu ditugu.\nGure herrian, gripearen lehen erreferentzia 1918ko irailaren 22koa dugu. Gobernadore Zibilak Gipuzkoako alkate guztiei Espainian zehar zabaltzen ari zen epidemiaren berri eman zien. Zizurkilgo alkateak erantzun zioenez, “al presente, la salud pública en esta localidad es inmejorable”. Baina egun gutxi ondoren, kontua zeharo aldatu zen eta irailaren 30ean, gripe herrian sartu zela ohartarazi behar izan zuen. Itxura denez, Villabonatik etorrita, Elbarrenako hainbat etxe kutsatu ziren, larritasun handiegirik gabe hasieran. Gauzak okertzen joan ziren, ordea: urriaren 3an epidemia herri guztian larri zabaltzen ari zen eta eskolak itxi beharrean aurkitu ziren. Berehala iritsi ziren lehen heriotzak: Elbarrenan, Errekalden, Salugaraten, Zubimusun, Beibategin, Donemiliagan, Pantxikanen, Argurutzean… Udalak talde bat prestatu zuen gaixoei laguntza eskaintzeko, arropa kutsatuak egosi eta garbitzeko, gripeak jotakoen gelak karez txuritu eta desinfektatzeko… Trukean, laguntza-lan horretan ziharduten gizonezkoei 5 pezetako soldata agindu zitzaien egunez aritzeagatik eta beste 5 gauezko kasuetan. Emakumeei, lan beragatik, 3.5 pezeta ordainduko zizkieten. Hau guztiaz gain, Udalak garraiorako abereak alokatzea erabaki zuen, sendagileak eta laguntzak behar bezala irits zitezen baserri guztietara.\nErrekalden, adibidez, gaitzak latz jo zuen eta hiru egunetan etxeko lau lagun eraman zituen. Hango Inazio Otaño zinegotzia izan zen heriotzak harrapatu zuen aurrenetakoa. Herriko apaizetako batek ere zendutakoen zerrenda luzatu zuen: 31 urteko Joxe Joakin Manterola. Egoera are eta gehiago okertu zen urriaren erdi aldean, Zizurkilgo sendagilea bera, Toribio Albea, gaixotu zenean. Asteasuko Isaac Muñagorri sendagileak hartu behar izan zuen herrikoaren zaintza-ardura: trukean, eguneko 30 pezetako soldata eta harat-honat joateko gastuak jasoko zituen. Urriaren 24an larritasuna ez zen baretzen: “la enfermedad de la grippe (sic) fue propagándose con aterradora fuerza difusora y adquiriendo en muchos de los atacados un carácter maligno, causando por ello muchas víctimas”, zioen Udal akta batek. Hori ikusita, udal ordezkariek laguntza eskatu zioten Gobernadoreari: “suplico se remita a esta Alcaldía, con la brevedad posible, los desinfectantes que sean necesarios para 40 camas…”.\nHau guztia gutxi, arazo berri bat sortu zen herrian: nola elikatu zendu ziren emakumeen haur jaio berriak. Udalak Fraisoroko umezurztegira jo zuen laguntza eske, haurrei bularra emango lieken inudeen bila, alegia.\nBaina haur gehiegi eta ama gutxi zeudela argudiatuz, Fraisoron laguntza ukatu zitzaion Udalari. Herrian bertan ere lan horretarako prest legokeen amaren baten bila jardun zuten baina, beraiek ere gripeak kutsatzeko beldurrez, denak ukatzen ziren. Horrela, urriaren 26rako gaitza mendiko baserrietara iritsia zen: Arizgurutzeta, Illarratxoeta, Garmendi…\nEpidemia Bidasoako mugatik Hegoaldean sartu eta gero, Oria bailararen barrena Zizurkilera iritsi zen.\nZIZURKILEN GRIPEAREN ERAGINEZ HILDAKOAK\n1- (10/3) Pedro Mari Beldarrain Imaz – 47 urte - Benezia\n2- (10/4) Joxe Lorentxo Iztueta Dorronsoro – 41 urte - Errekalde\n3- (10/6) Joxepa Antonia Iztueta Otaño – 10 urte - Errekalde\n4- (10/6) Juana Bautista Otaño Odriozola – 45 urte - Errekalde\n5- (10/6) Inazio Mari Otaño Odriozola - Errekalde\n6- (10/6) Nieves Ibarra – 57 urte - Zubimusu\n7- (10/7) Juan Joxe Mendizabal Beloki – 9 urte - Salugarate\n8- (10/8) Joxe Joakin Manterola Larrañaga (apaiza)–31 urte-Pantxikane\n9- (10/8) Pedro Garmendia Isasa – 40 urte – Aurrera\n10- (10/9) Jexux Hernandez Urbieta – 15 urte - Zubimusu\n11- (10/10) Bixenta Galartza Zubeldia – 39 urte - Alkitrai\n12- (10/10) Damiana Iñurrieta Andikoetxea – 21 urte - Udaletxea\n13- (10/11) Mari Juana Olozaga Sarasola – 19 urte - Aretazpikoa\n14- (10/12) Juan Frantzisko Sarasola Zubeldia – 45 urte - Burrustidi\n15- (10/12) Dominika Dorronsoro Garmendia – 75 urte - Beibategi\n16- (10/13) Benito Lizarraga Portu – 38 urte - Remigioenea\n17- (10/13) Migel Rasines Zamora – 73 urte - Zubimusu\n18- (10/14) Mari Frantziska Ibarbia Aritzeta – 27 urte - Abeletxe\n19- 10/14) Mari Bautista Aritzeta Dorronsoro – 63 urte - Abeletxe\n20- (10/15) Joxe Frantzisko Mendizabal Olozaga – 52 urte -Pantxikane\n21- (10/15) Eugenia Beloki Leunda – 49 urte - Salugarate\n22- (10/15) Mari Joakina Iturriotz Aizpurua – 38 urte - Argurutzea\n23- (10/17) Remigio Aiestaran Zaldua – 49 urte - Remigioenea\n24- (10/18) Ana Joxepa Urdanpilleta Beloki – 27 urte - Nekola\n25- (10/21) Asuntzion Loreto Alkorta Usobiaga – 15 urte - Nekola\n26- (11/3) Joxepa Zaldua Galarraga – 23 urte - Zubimusu\n27- (11/7) Mari Manuela Etxenagusia Etxabe – 56 urte – Saratxoeta\n28- (11/9) Bittor Inazio Agote Etxenagusia – 27 urte - Saratxoeta\n29- (11/29) Mari Modesta Segurola Uzkudun – 28 urte – Berastegi\nUrriaren amaierarekin egoera baretzen hasi zela dirudi. Gaixoen kopurua jaisten hasi zen, baina epidemia urrituko etxe berrietara iristeak (Altxurriaga, Saratxoeta…), eskolak itxita jarraitzeko agindua ekarri zuen. Azaroan egoera lasaitzen joan zen eta hilaren erdirako epidemia bukatutzat eman zen. Hilaren 26an, ordea, ustekabea Berastegi baserritik etorri zen. Itxura denez, etxekoren bat Asteasun izan zen gaixorik zegoen senitarteko bat zaintzen eta hango gaitzarekin itzuli zen Berastegi baserrira. Azaroaren 29an zendu zen 28 urteko Modesta Segurola, gripeak Zizurkilen eraman zuen azkena.\nAmaitzeko, bitxikeria: aipatu dugu gripearen eraso bortitzena 15 eta 54 urtekoen tartekoek jasan zutela. Gripeak Zizurkilen iraun zuen bitartean, herritar bakarra zendu zen bestelako arrazoiengatik: Irazugoikoako aitona, “a consecuencia de debilidad senil”. Eta txosten ofizialek ziotenez behintzat, Fraisoroko Umezurztegian (Casa Cunan) epidemiak ez omen zuen haur bat bera ere eraman.\nGripeak eragindako heriotzen zerrendak erakusten digu pandemia honek Zizurkilen hartu zuen tamaina. Gure herriak 1.000 biztanle pasatxo omen zituen 1918an eta gaitzak, 40 egunetan, 29 lagunen heriotza eragin zuen, gehienak gripeak gogorrenen jo zuen bizpahiru astetan zendu zirenak. Udalak berak aitortu zuen bezala, “un verdadero estrago dada la población que integra esta localidad”.\n24. zkia -- Zizurkil, 2019ko martxoa\nDuela ehun urte dozenaka lagun hil zituen gripe hilkor hura\nXabier Lasa mar 19 Eskualdea\nEuskal Herrian 1918ko urrian izan zuen eraginik bortitzena, 1919ko udaberrira arte luzatu zena. Mundu mailako giza hondamendia izan zen. Andoainen,...\nHistoriara begira antzekotasun handiko pasarteak aurki daitezke\nJon Ander Ubeda mar 20 Andoain\nLeyçaur historiari buruzko aldizkarian 1918ko gripeari buruzko lan sakona argitaratu zen. Iñaki Agirre Leizeagaren lan sakona 2002. u...


Hobi komun batean ehortzitako 82 gudari omendu dituzte Gernikan | Berria.eus\nGizartea Hobi komun batean ehortzitako 82 gudari omendu dituzte Gernikan\nHobi komun batean ehortzitako 82 gudari omendu dituzte Gernikan\nGehienak gipuzkoarrak eta EAJkoak ziren, baina badira CNT, ELA eta EAE-ANVkoak ere. Olanok esan du «zor historikoa» kitatu dutela\nArgazkia: ARGAZKI PRESS\n2017-06-18 / Samara Velte\nZortzi hamarkadatan «ahaztuta» egondako 82 gudariri aitortza publikoa egin zieten atzo Gernika-Lumoko (Bizkaia) hilerrian. Han daude lurperatuta 1936ko gerran borrokan hildako dozenaka lagun, hobi komun batean, eta, atzo arte, haien nortasunaren berri ematen duen identifikazio ikurrik gabe. 82 horietatik 72 gipuzkoarrak zirenez, Gipuzkoako Foru Aldundiak omenaldia egin zien, eta harekin «zor historikoa» kitatu zuela adierazi zuen Markel Olano ahaldun nagusiak. Memoria lanerako, Erkibe eta Gernikazarra elkarteen laguntza izan dute.\nEAJren Loiola, Amaiur, Intxarkundia eta Saseta batailoiko kideak dira omendutako «gehienak»: Araban, Asturiasen (Espainia) eta Bizkaiko mendietan hil ziren, 1936ko azarotik aurrera. Ordurako, frankisten kontrolpean zegoen Gipuzkoa, eta EAJk Gernikan zeukan kuartel nagusia. Omendutako biktimak Gipuzkoako 28 udalerritakoak dira; horietako zenbaitetako alkateek ere parte hartu zuten ekitaldian, hala nola 50 gudari ingururen senideek. Gipuzkoako diputazioko eta Batzar Nagusietako ordezkariez gain, Unai Rementeria Bizkaiko ahaldun nagusia ere egon zen, baita EAJko goi kargudun ezagun batzuk ere. Hobi komun horretan CNTko, EAE-ANVko eta ELAko gudari batzuk ere badira, eta beste 270 soldadu errepublikano ere lurperatuta daude Gernikako hilerrian.\nBilbon eta Iruñean, protesta\nEgunotan, hain zuzen ere, 80 urte beteko dira frankistek Bilbo hartu zutenetik. Frankismoko Krimenen Aurkako Kereilak deituta, manifestazioa egin zuten atzo, egun haietako gehiegikeriak salatzeko. Bestalde, Igari-Bidankozeko gainean (Nafarroa), gogoan izan zituzten frankismoko esklaboak: gogora ekarri zuten handik igarotzen den errepidea gerrako 2.400 presok egin zutela, derrigortuta.


Aizu! AEKren aldizkaria - Iraila\nEz dakit zenbat kanta egin zaizkion irailari: baladetan aipatzen dute, maitasun harremanak hil honetan amaitzen dira film amerikarretan, nostalgiari leku egiten dioten hitzak sortzen ditu… urtarrilak baino hasiera kutsu handiagoa du gurean irailak. Udako oporrek markatzen dute jende askoren urte amaiera, eta irailak hasiera. Agian, horrek egiten du hain berezi iraila. Edo, besterik gabe, kulturala baino ez da irailari garrantzi hori emateko ohitura. Oporrak desberdin antolatzen diren herrialdeetan ez du izango, beharbada, gurean daukan kutsua.\nHasi da ikasturtea berriro. Etorri zaigu iraila, eta berriz ere guk espero baino askoz lehenago. Berriz ere guk etxea txukundu baino lehen; abuztuak berea egin du guk kirolik egin gabe; iraila etorri da iazko udan erabili ez genituen arropak armairutik atera ditugunerako; ikasturtea hasia da eta oraindik ez ditugu irakurri ekainean gau mahaian pilatuta genituen liburuak. Iraila beti agertzen zaigu guk nahi baino lehen. Aurten ere bai. Oraindik ez dut egin beharko nituzkeen eta egin ez ditudan gauzen zerrenda egin, baina badakit asko direla. Beti bezainbeste. Edo beti bezain garrantzitsuak. Eta, aldi berean, garrantzirik gabeak; izan ere, inoiz egiten ez ditugun arren, bizitzak hortxe jarraitzen du.\nAgian, garrantzi handiegia ematen diegu hainbestekoa ez daukaten gauzei. Iraila etorri da, eta, egin ez ditudan gauza horiek guztiak gorabehera, bizitzak hementxe jarraitzen du. Eta ez dirudi egin ez dugun horrek gure bizitzak asko aldatuko dituenik. Edo, apika, bai. Hori frogatzeko aukera bakarra ekainean egin genituen promesak betetzea da. Eta, orain, gauza asko dauzkagu egiteko: lanera joan behar da, ikasketei berrekin behar zaie, bertsolari txapelketa hasi da eta medikuak agindutakoak bete behar ditugu, Gabonak etorri arte arte.


Heriotzea, heriotze libratzailea lehen irakurgaian erakutsia da : Juduek ospatzen zuten librantza bildots baten sakrifikatzean zen. Bildots hura kristoren aitziniduria zen, bekatua kentzen duen Jainkoaren bildotsa, bide berez egiazko libertatea emaiten daukuna. Bainan Paulok du agerian ezartzen eukariztiaren eta Kristo kurutzean hiltzearen arteko lokarri hertsia, Jesusen hitzak errepikatzen dituelarik : hau ene gorputza da, zuentzat eman izan den gorputza. Kopa hau Elkargo Berria da, bainan kurutzean ixuri odolean finkatua. Eta Paulok dio aitzina : ogi hau janen eta kopa huntarik edanen duzuen guziz Jaunaren heriotzea mezutuko duzue. Eta hausnarketa zangoen garbitzearen ezuhiko kondaira batekin bururatzen da, solasaz kanpokoa iduri duena. Bainan ekintza horrek erakusten du nola Jesusek dena eman duen kurutzean hilez.\nJaunak Moisi eta Aaroni erran zioten:\n3 Errozue Izraeldarren elkarte osoari:\nHilabete hunen hamarrean,\nfamilia bakotxak har dezala bildots bat,\nfamilia eta etxe bakotxeko bana.\n4 Abere osoa jateko familia aski ez bada,\nlehen auzoarekin har dezala, zenbat lagun diren ikusiz.\nBildotsa hartuko duzue, bakotxak jan dezakeenaren arabera.\n5 Bildotsa hutsik gabea izan bedi,\narra, urtekoa, arkume edo antxume.\n6 Hilabetearen hamalaua arte begiratuko duzue,\neta ilunabarrean hilen dute Izraeldar elkarteko guziek .\nbildotsa janen duten etxetako ateburu eta habeetan;\n8 Gau hortan haragia suan errerik janen dute,\naltxagarri gabeko ogiarekin eta belar kiretsekin.\n11 Hunela janen duzue: gerrikoa gerrian,\noinetakoak soinean, makila eskuan;\npresaka janen duzue, Jaunaren Bazkoa baita.\n12 Gau hortan, Egipto osoan gaindi iraganen naiz,\neta hilen ditut Egiptoko lurraldean lehen ume guziak,\nbai gizakienak, bai abereenak.\nEta nere jujamendua emanen diotet Egiptoko jainkoeri\n13 Odola izanen duzue ezaugarri zaudezten etxetan.\nOdola ikustean, aitzina iraganen naiz:\neta ez da izanen zuen kontra herio-zigorrik,\nnik Egiptoko lurraldea jotzean.\n14 Egun hau orroigarri izanen duzue,\neta besta handi eginen diozue Jaunari.\nEgiptotik ateratzea bildots baten odolari esker egin zen. Juduek beren ateak odoleztatu zituzten eta aingeru suntsitzaileak bizirik utzi zituen. Apairu errituala gertakari horren orroigarria izanen da. Apairu hori familian egiten zen. Prisaka jan behar zen, uhala gerrian, oinetakoak soinean, makila eskuan, abiatzeko prest. Apairu hori esker onezkoa zen, librantzaren gatik. Jesusek egitura hori bera atxikiko du, bainan erran-nahia aldatuz. Judu apairu hori meza bilakatu da, librantza handiago eta barnago baten orroigarria, Jesusen odolaz ardietsia, hura baita egiazko Bazko Bildotsa. Familia berria, Izraeldar batzar berria, gure anaidia da, Eliza. Biltzen da eskerren bihurtzeko, bideko janariaren hartzeko, Jainkoari buruz uhala gerrian joaiteko, ospean noiz etorriko den beha dagola. Hemen ikusten da nola elgarri lotuak diren Testamendu Zahar eta Berria, lehenaren ospatzeak bigarrenari bidea zabaltzen diola. Lehen bi irakurgai hauek bat bestearen ondotik irakurtu behar dira, edo berdin Ebanjelioko azken apairuaren kondaira batekin, hala nola Matiu 26, 26, besteak beste. Kopa altxatzen da gure arbasoen alde eta gure alde mirariak egin dituenaren eskertzeko, laudatzeko, goresteko, goraipatzeko, ospatzeko. Esklabo ginelarik, libratu gaitu ; dolutik bestarat, ilunpetik argirat ereman gaitu. Kantu berri egin dezogun. Ebanjelioek garbiki erakusten daukute judu Bazkoko esker onak. Orai Jesusi buruzkoak direla, hunek librantza osoa ekarri baitauku « Elkargo berri eta betikoaren odolaz ».\nEskerrak nola bihur zuri Jauna, salbamenduaren kopa huntaz baizik : librantza ekarri daukuzu zeure Semearen bidez. Eukariztia hunek orroitarazten dauku Jesusek hil behar ukan duela eta piztu dela. Zuk dituzu haren lokarriak puskatu. Esker onezko sakrifizioa eskainiko dauzut beraz, eta Kristorekin, haren baitan eta haren bidez otoitz eginez goretsiko zaitut.\n23 Jaunarenganik ikasia irakatsi dautzuet:\n24 eta eskerrak emanez, zatitu zuen, eta erran:\nKopa huntarik edanen duzuen guziz, ene orroigarri egizue. Orroitzapen bakarrik? Aise gehiago. Elkargo Berria berriz egitekoa da eukariztia bakotxean. Paulok nahi duena da azken afaria eta Kristoren Pasionea elgarri lotzea : eukariztia ez da bakarrik Jesusen presentzia; presentzia askatzailea, libratzailea da, eta guhaurek ere askatzaile izan behar dugu besteentzat.\nJesu Kristoren Ebanjelioa jondoni Joaniren liburutik 13,1-15\nmundu huntarik Aitarenganat iragaiteko ordua etorria zuela, maite izan baitzituen munduan ziren bereak,\nazken bururaino maitatu zituen.\n2 Afaltzen ari ziren. Ordurako debruak buruan sartua zion Judas Izkariot, Zimunen semeari, Jesusen saltzeko xedea.\n4 Jesus mahainetik xutitzen da, soingainekoa kendu\neta oihal bat harturik, lotzen du gerrian.\n5 Gero, untzi baterat ura ixurtzen du,\neta hasten da dizipuluen oinen garbitzen,\neta gerrian zuen oihalaz xukatzen.\n8 Petrik berriz : “ Ez, zuk sekulan ez dautazu oinik garbituko.” Jesusek ihardetsi :\n10 Jesusek erraiten dio : “ Mainatu denak ez du garbitze beharrik, osoki garbi baita ;\n11 Alabainan, bazakien nork salduko zuen;\neta horren gatik erran zuen: “Ez zirezte denak garbi.”\n12 Heien oinak garbitu ondoan, soingainekoa jantzirik,\nberriz mahainean jarri zen, eta erran zioten :\n“ Ba ote dakizue zer egin dautzuetan?\n13 Zuek, Irakaslea eta Jauna deitzen nauzue :\neta arrozoin duzue, hala bainaiz.\n14 Beraz, nik Jaun eta Irakasle naizenak,\noinak garbitu badauzkizuet,\n15 Etsenplua eman dautzuet,\nnik zueri bezala zuek ere egin dezazuen”\nArrats hortan, komunionea handienean egin behar da :argi, lili, mahai-oihal xuri, jendeak ontsa bildurik, ahalaz mahai luze baten inguruan, ogi eta arno askirekin, denek batetik eta bestetik ukan dezaten. Kominiatu aitzin, bakotxak bakea eman dezake usaian baino kar gehiagorekin. Oroz gainetik giro ona behar da, bozkariotsua ; kantu ederrak, ixilune anitz... Hots, dena usaian baino kartsukiago.


Euskal argitalpenen historia garaian garaiko baldintza soziopolitiko eta teknikoei lotuta egon zen zenbait mendetan. Izan ere, nahiz eta Euskal Herriko lehenengo inprenta XV. mende amaierakoa izan, ezin esan daiteke inprenta-lanak eta inprenta bera Euskal Herrian XVIII-XIX. mendeetara arte egonkortu edo finkatu zirenik: inprenta gehienak pertsona edo familia bakarraren esku zeuden, eta, oro har, unean uneko beharrizanen arabera lekualdatzen ziren. Horretaz gain, Euskal Herrian lehenbiziko moldiztegia ezarri zenetik gaur egunera arte ia-ia, arazo soziopolitikoek erabat baldintzatu dute euskal obren inprimatze-lekua.\nHorren guztiaren ondorioz, euskal literaturako lehenengo bizpahiru mendeetako egile nagusien lanak Euskal Herritik kanpo inprimatu ziren: Etxepareren Linguae Vasconum Primitiae Bordelen, Leizarragaren itzulpenak Arroxelan, Garibai historialariaren obra Anberesen, Axularren Gero mardula eta Ziburuko Joannes Etxeberriren hiru liburuak Bordelen, Oihenart eta Pouvreaurenak Parisen, etab. Oso gutxi izan ziren, bada, XVI eta XVII. mendeetan Euskal Herrian bertan argitaratutako euskal obrak, hala nola, Betolaza arabarraren Doctrina christiana (Bilbo, 1596), Refranes y sentencias errefrau-bilduma anonimoa (Iruñea, 1596) eta Kapanagaren itzulpena (Bilbo, 1656).\nXVIII. mendean gerora apurka-apurka garatutako egonkortasuna heldu zen inprentaren mundura: beharrezko materialak merkatu egin ziren eta moldiztegi gehiago zabaldu ziren, hiriburu eta herri nagusietatik kanpo ezarri zituzten, eta horrek Euskal Herriko egileen lanak Euskal Herrian bertan argitaratzea ahalbidetu zuen. Otxoa Arin, Larramendi, Mendiburu, Kardaberaz, Juan Bautista Agirre edo Juan Antonio Ubillosen lanak, hots, garai hartako euskal egile garrantzitsuenenak, Euskal Herrian inprimatu ziren.\nIpar Euskal Herrian, aitzitik, bestelakoa izan zen egoera; izan ere, XVI eta XVII. mendeko literatur loraldiaren ondoren, XVIII. mendean geldialdia gertatu zen bertan. Egileak oso gutxi izan ziren, eta gutxi horiek ez zuten euren lanak argitaratzeko biderik eduki. Sasoi hartako euskal egile garrantzitsuena Etxeberri Sarakoa izan zen, eta ezagun da lapurtarrak ez zuela lortu bere proiektuak garai hartan argitaratzea.\nEuskararen egoeraz eta literatur hizkuntzaren beharraz jabeturik, hiru lan nagusi idatzi zituen: euskara oinarritzat hartuta latina ikasteko materiala, hiztegia (galdua gaur egun) eta Eskuararen ethorquia apologia-lana. Bada, Etxeberrik Lapurdiko Biltzarrera gutuna igorri zuen besteak beste, bere lanak argitaratzeko laguntza eman ziezaioten, baina Biltzarrak ezezkoa eman zion eta lapurtarraren lanak ez ziren argitaratu.\nZuberotarra izanda, antzeko egoera bizi izan zuen Jusef Egiategi zuberotarrak: XVIII. mendean idatziagatik, bere lanak (Txomin Peillenek Frantziako Liburutegi Nazionalean aurkitu zituen 1966an) ez dira XX. mendearen amaierara eta XXI.aren hasierara arte argitaratu.\nXVIII. mende amaieran euskarazko lanak argitaratzeko arazo larriak egon arren, XIX. mendean aurrera egin zuen egonkortze-prozesuak: euskal egileen lanak lehenengoz Euskal Herrian bertan argitaratzeaz gain, hainbat berrargitalpen egin ziren eta zenbait inprenta-etxe historiko (Baroja, López Mendizabal, etab.) sortu ziren. Mende amaierako euskal kulturaren pizkundeak eta euskal nazionalismoa indartzeak ere nabarmen lagundu zuten egonkortze-prozesu horietan; izan ere, euskararen eta euskal literaturaren hainbat ekimen sortu zen garai hartan, hala nola, Lore Jokoak (1853an Ipar Euskal Herrian eta 1879tik aurrera Euskal Herri osoan), literatur aldizkari eta lehiaketak, kultur elkarteak, etab. Ipar Euskal Herriaz denaz bezainbatean, Baionan kaleratu ziren, hots, kanpora jo gabe, Jean Duvoisin, Mixel Elizanburu, Martin Duhalde eta Oxobiren lanak XIX. mendearen bigarren erdialdean eta XX.aren hasieran. Bada, aipatutako egonkortze eta zabaltze horren ondorengo izan ziren XX. mendeko lehenengo hamarkadetan sortutako argitaletxe eta argitalpen txikiak ere.\nXX. mendearen hasierarekin batera, nolabaiteko eztanda gertatu zen euskal liburugintzan: 1896tik 1915era 350 liburu inguru argitaratu ziren lehenengoz, eta 70 berrargitaratu. 1916tik 1936ra, bestalde, 532 kaleratu ziren lehenengoz eta 61 berrargitaratu.


Herri Ondarea :: Anbotoko señoreak eta jentilek hormak bota\nPastoreren batek Supelegor ondoan txabolea egin gura eban, eta egunez egineko hormak gauez apurtuta agertzen jakozan. Antza danez, Anbotoko señoreak ez eban gura inguruan inor, eta ha ei zan apurtzen ebana. Pastoreak ez ziran inoiz atrebidu txabolarik egiten.\nGauza bera pasetan da eleizakaz. Egunez egiten ziran hormak gauez apurtu egiten ei ebazan baten batek. Orduan, gau baten batek sorots egiten dau eta konturatzen dira jentilak dirala. Jentilek, baten batzuk sorots egiten jabilkezala konturatu ziranean, esan eben: Horko etxekoari leihoa itxi dagiola! (begiarengaitik inoan). Hurrengo egunean begia galduta agertu ei zan gizonori.


Elikagaien ikerketako aurrerapenak | Consumer\nElikagaien ikerketako aurrerapenak\nElikagaien arloko Europako ikerketa-proiektu asko elikagai seguruagoak eta kalitate handiagokoak ekoiztera bideratuta daude.\nEgilea: Marta Chavarrías 2006-ko abenduak 28\nElikagaien ikerketen erronkek ez dituzte jakien kaltegabetasuna eta segurtasuna soilik konpondu behar. Eskakizun eta eskaera berrien ondorioz, Europako Batasunak ikerketa-jarduera bizia izan du azken lau urteetan kalitate handiko elikagai osasungarriak lortzeko. Kutsatzaile kimikoen presentzia murriztea, akrilamidak giza osasunean dituen benetako arriskuak ezartzea eta agerraldi gehienak eragiten dituzten zoonosi nagusiei buruzko datuak integratzea dira Europako Erkidegoaren ekintza nagusietako batzuk.\nElikagaiak ekoizteko metodoak hobetzea, elikagai-alergien epidemiologia kontrolatzea, elikagai berrien, funtzionalen eta transgenikoak dituztenen gorabeherak ezagutzea, ekoizpen-kate osoan trazabilitate-prozedura eraginkorrak aplikatzea eta elikagaietako kutsatzaile kimikoak aztertzeko, detektatzeko eta kontrolatzeko metodoak garatzea dira EBko Seigarren Esparru Programa osatzen duten proiektuetako batzuk. Programa hori 2002an hasi zen, eta amaitzear dago. Lau urtez egin den ikerketa-multzoaren barruan, Biocop proiektua dago. Proiektu horren helburua elikagaietako kutsatzaile kimikoak (pestizidak, hormonak, metal astunak eta legez kanpoko hazkuntza-sustatzaileak) atzemateko gai diren metodoak garatzea izan da.\nCascaderentzat ere ez da nabaritu dietan kutsatzaileak daudela, produktu kimikoek elikagaien ekoizpen-katean dituzten eraginak ikertzen dituen ikerketa-sarea baita. Elikaduraren bidez gorputzak xurgatzen duen kutsatzaile-kantitatea aztertzen dute adituek, bai eta produktuak dieta arrunt batean dauden ala ez ere. «Ikerketa asko behar da ulertzeko nola eragiten dioten produktu horiek kontsumitzaileen osasunari, zer ondorio dituzten eta zer eginkizun duten adinaren eta sexuaren aldagaiek», onartu dute ikerketa horren arduradunek.\nAkrilamida eta zoonosia\nElikagaien ikerketak oinarri zientifikoa eman behar die arlo horretan hartzen diren erabakiei\n2002an Danimarkako aditu-talde batek produktu batzuetan akrilamida ugari dagoela ohartarazten zuen lan bat argitaratu zuenetik, ikerketa komunitarioak substantzia horrek pertsonen osasunean izan ditzakeen arriskuak gauzatu ditu Heatox proiektuan, animalietan ondorio kantzerigenoak dituela frogatu baitu. Alarmari erantzuteko, Europako Batzordeak datu-base bat sortu zuen eta Osasunaren Mundu Erakundeak (OME) ikertzaileen nazioarteko sare bat sortzea bultzatu zuen.\nAzken lau urteetako beste kezka nagusietako bat zoonosia izan da, animaliengandik pertsonei transmiti dakizkiekeen gaixotasunak. Izan ere, kalkulatzen da giza patogenoen ia bi heren zoonotikoak direla (campylobacter edo salmonela bezalako bakterio asko aziendaren bidez transmititzen dira). Anne Ridley-ren aburuz, Albaitaritza Sareko ikerlarietako bat da, «agerraldiek ondorio larriak izan ditzakete, eta, sarritan, kontrola oztopatu egiten dute medikuntza-zientziaren eta albaitaritza-zientziaren arteko desberdintasunak direla eta». Horregatik da garrantzitsua urtero baserrietan biltzen diren milioika laginen ondoriozko informazioa biltzeko tresnak sortzea.\nDuela gutxi arte, nekazaritzako ekoizpen-sistemek elikagaietan duten eraginari buruzko ezagutza zientifiko gutxi zegoen. Ikerketa askok frogatu dute, orain, elikagaiek uste baino elikadura-balio handiagoa dutela. Zenbait ikerketaren arabera, esne ekologiko batek, ohiko esne batek baino %60 gantz-azido onuragarri gehiago ditu omega 3rekin, ohiko esne batek baino. Arrainetan eta itsaskietan ere azido berak dituzte onurak. Europako proiektu baten arabera, arrain zuriek eragin handia izan dezakete hanturaren kontra, eta zeregin garrantzitsua dute hesteetako minbiziaren prebentzioan.\nHalaber, agerian geratu da arraina (bereziki bakailaoa) erabiltzen duten dietak funtsezkoak direla pisua galtzeko programetan, eta odolaren ahalmen antioxidatzailea handitzen dutela. Beste azterketa batzuek, oraindik garatzen ari direnek, arrainak depresioan duen eragina ere hartzen dute kontuan, eta horri buruzko ikerketa gehiago egin behar dira, Janez Potocic Europako Zientzia eta Ikerketa komisarioak aitortzen duen bezala, «elikagaiei buruzko erabakiak ebidentzia zientifikoetan oinarritu ahal izateko».\nAnimalien osasuna hobetzea izan da EBko lehentasunetako bat elikagai seguruagoak lortzeko. Eremu horretako ikerketek frogatu dute elikagai bat ekoizteko baldintzak zuzenean lotuta daudela haren kalitate eta segurtasunarekin. Hori dela eta, Europako proiektuek helburu hauek dituzte: elikadura-praktikak hobetzea, erosotasun-maila egokiak bermatzea eta animalien gaixotasun- eta lesio-kopurua murriztea. Aurten bultzatutako neurrietako bat animalien babesari eta ongizateari buruzko ekintza-plana egitea izan da. 2010era arte, esparru horretan arauak sustatzen jarraitzea aurreikusten da, ongizate-adierazleak sartzea eta lortutako produktuak ekoizpen-eskakizun handienekin sustatzeko etiketa komunitarioa sortzea.\nAnimaliak errespetatzen dituzten elikagaiak garestiagoak diren arren, eskaria handitzen ari da, Elikadurarako Zentro Nazionalak egindako azterlan baten arabera. Azterlan horren arabera, Irlandako, Erresuma Batuko, Frantziako, Italiako eta Alemaniako populazioaren herenak murriztu egin du haragien kontsumoa, animalien ongizateari buruzko kezkagatik. Arlo horretan aurrerapenak egin diren arren, EBko kontsumitzaileen %51k onartzen du zailtasunak dituela arrautzen, esnearen eta haragiaren etiketetan produktu horien ekoizpen-sistema errespetuzkoa den edo ez identifikatzeko. Animalien ongizatearen garrantziari buruzko sentsibilizazio publikoari laguntzeko, Europako Kontseiluak (COE), Europako Batasunak eta Epizootien Nazioarteko Erakundeak (OIE) Animalien ongizatea Europan: lorpenak eta etorkizuneko proiektuak adierazpena onartu berri dute. Adierazpenean, animalien ongizatea eta ikerketa zientifikoa eta albaitaritza uztartzearen garrantzia onartzen dute.


Amazonas (ibaia) - Vikidia\nAmazonas ibaia, bere arroarekin.\nAmazonas Hego Amerikako ibairik luzeena da; aditu batzuen arabera, munduko ibairik luzeena ere bada. Luzean, 6.400 kilometro ditu. Andeetan du sorburua, Perun, eta, milaka ibai txikiagoren ura jaso ondoren, ozeano Atlantikoan itsasoratzen da, Brasilen.\nHainbeste ibairen ura jasotzen duenez, munduan ur gehien duen ibaia da (hori esan nahi da munduko ibairik emaritsuena dela esaten denean).\nAmazonas ibaiak eta haren ibaiadarrek (ibai nagusiari ura ematen dioten ibai txikiagoek) okupatzen duten lurraldeari "Amazonasen arroa" deitzen zaio. Oso lurralde laua da, klima tropikal beroarekin. Hego Amerikako oihan tropikalaren zati handi bat Amazonasen arroan dago, hain zuzen ere.\nAmazonas izena Orellana esploratzaile espainiarrak eman zion, 1540. urtearen inguruan, ile luzea zuten indigenen aurka ibaiaren ertzean borrokatu zelako; indigena horiek amazonekin konparatu zituen, Antzinako Greziako emakume gerlariekin, alegia.\nEuroparrak Amazonas inguruetara iritsi zirenean, zurrumurruak entzun zituzten oihanean omen zegoen urrezko hiri bati buruz; "El dorado" izena eman zioten ustezko hiriari. Asko abiatu ziren hiri haren bila, baina holakorik ez dute inoiz aurkitu.\nAmazonas arroan dagoen hiririk handiena Manaus da. Aspaldiko garaietan, inguruetan lortzen zen kautxuagatik zen ezaguna. Kautxua zuhaitz batetik ateratzen den zuku bat da, besteak beste autoen gurpiletako pneumatikoak egiteko erabiltzen dena; ur-botak, zirak, txikleak eta beste gauza batzuk egiteko ere erabiltzen da.\nAmazonas ingurua arriskuan[aldatu | aldatu iturburu kodea]\nAmazonas inguruetan, natura arriskuan dago gaur egun. Batetik, azken urteetan oihanaren zati asko suntsitu ditu gizakiak, lurra lantzeko edo abereak hazteko. Zur baliotsua duten zuhaitzak ere ebakitzen dituzte. Guztiaren ondorioz, animalia askoren habitatak ia erabat desagertu dira.\nBeste arazo bat urrea bilatzen duten pertsonak dira. Urre-bilatzaileek merkurioa erabiltzen dute horretarako, toxikoa den metal astun bat. Merkurioak ura kutsatzen duenez, arrain asko eta beste animalia berezi batzuk (ibai-izurde bat eta manatia) desagertzeko arrisku larrian daude.\nOrrialdearen azken aldaketa: 16 apirila 2018, 21:45.


Haitzeko Andre Mariaren eliza - Wikipedia, entziklopedia askea.\nHaitzeko Andre Mariaren eliza\n42° 39′ 54″ N, 2° 39′ 15″ W / 42.66509°N,2.65422°W / 42.66509; -2.65422Koordenatuak: 42° 39′ 54″ N, 2° 39′ 15″ W / 42.66509°N,2.65422°W / 42.66509; -2.65422\nHaitzeko Andre Mariaren eliza Urizaharreko Faido auzoan dagoen eraikin erlijiosoa da.\n2003ko, uztailaren 1ean, Eusko Jaurlaritzak kultura ondasun izendatu zuen, monumentu sailkapenarekin.\nUrizaharretik pixka bat aldenduta, hegoaldera joanda eta haitzen inguruan, dago Haitzeko Andre Mariaren eliza. Bertaraino joateko bide bat dago, eta bidearen amaieran, eskailera eta plataforma bat, elizako atearen aurrean hain zuzen ere.\nHaitz baten zuloak aprobetxatuz haitzari itsatsita egindako eraikina da, eta hortik datorkio izena. Bi zati ditu: haitzari atxikitako atondoa eta bertan zulatutako tenplua. Ermitako kanpandorre txikia haitzaren gainean eraiki zen.\nAipatutako atondoa harri-hormaz egindako eraikina da eta horma-bular sendoak ditu kanpoaldera. Sarrera arku bikoitzekoa da eta ez du inolako apaingarririk. Portadaren alboan leihate gotiko bat dago, arku bikoitzekoa, maineladuna eta oso primitiboa. Goiko solairuak lau leiho ditu alde handienean eta beste bat aurrealdean.\nBeheratutako bi arkuk bereizten dituzte portikoa eta haitzean zulatuta dagoen nabea. Erretaula harrizkoa da, zuria eta XVIII. mende amaierakoa. Erretaularen erdian Haitzeko Andre Mariaren irudia dago: "Andre Maria" tankerakoa da, eta gotikoa izanagatik ere, erromanikoaren eragin nabaria du, eta XIII. edo XIV. mendean egindakoa da.\nKorua lau harmailaren gainean dago –nabea baino zertxobait gorago, beraz–, eta nabearekin elkartzeko pasabide bat eta bi leihate ditu; biak ere haitzean zulatuta.\nBarneko horman bi bao daude, bi-biak harrian zulatuta. Horietako bat bataiategia da: monolito-harri bat du, oso zakarra eta antzinakoa, eta bataiarri moduan erabiltzen dena. Besteak hilobiak ditu lurzoruan.\nErmitaren arkupetik bigarren solairura igotzen da. Lehen aipatutako atondoaren gainean eraikita dago eta erromesek eta kofradiakideek batzargela bat eta aterpea izan zezaten eraiki zen.\nBigarren solairu horretatik, beste zenbait baotara joaten da, segur aski, monje-eremutarren gelak izango zirenetara. Solairu horretan, labar-tenplua izan zenaren arrastoak ageri dira: zirkulu-erdi formako absidea zuen, haitzean zulatutako kanoi-ganga, hilobia lurzoruan eta gorriz pintatutako arbola bat horman.\nTeilatuaren gainean antzinako inskripzioak dituen bao bat dago.\nMultimedia: Church of Nuestra Señora de la Peña, Faido\nOrriaren azken aldaketa: 21 otsaila 2021, 02:44.


Alberto Irazu: “Gizartean esperimentuak egin behar baditugu, EITBn ere beste hainbeste egin behar genuke” | Jalgi hadi plazara\nHasiera » Euskara » Alberto Irazu: “Gizartean esperimentuak egin behar baditugu, EITBn ere beste hainbeste egin behar genuke”\nAtalak: Euskara, Gizartea\nArgazkia: I. Esnaola / Irutxuloko Hitza\nEuskaraldian parte hartzen ari al zara?\nUrte asko daramatzat nire bizitzan Euskaraldia egiten, hau ez da berria niretzat. Oso gaztetatik oroitzen dut nire burua eta nire inguruko batzuk ere bai, elkarrizketa elebidunak izaten, eta gainera, ez euskaraz ikasten ari zirenekin soilik baizik eta gehientsuenetan euskaraz jakin arren erdaraz egiten zuen jendearekin. Txapa jarri dut beti txaparik gabe egindako zerbait egiteko. Euskaraldian, jende batek beti egin dituen gauza batzuei izena jarri zaie, eta txapa bat. Bisualizazioa positiboa gertatu da. Bai, ari naiz Euskaraldian eta ondo, baina aldaketa handirik gabe, ez da berrikuntza izan niretzat. Berrikuntza da ikustea hainbat jende txaparekin, Egia auzoan adibidez, poz hori daukat.\nEuskaraldiaren lehenengo egunean gogoeta egiteko aukera izan zenuen.\nAzaroaren 23an Iruñean izan nintzen “Rocka puntua!” nire liburuaren aurkezpena egin behar nuelako eta hor konturatu nintzen, hemen Gipuzkoan gertatzen ez zaidan bezala, nire buruari galdezka aritu nintzela euskaraz egin behar ote nuen ala zer. Autobuseko txartela euskaraz eskatu behar dut? Inkontzientean daukagun galdera Iruñean atera zitzaidan. Horrekin esan nahi dudana da zein meritu daukan hainbat jendek, kontua nahiko aldapa gora dagoen eskualdeetan ariketa hau egiten ari baitira.\nEta bezperan esperimentua egin zenuen.\nNire liburuaren aurkezpen-mintegia egin behar nuen Tabakaleran [Donostian]. Hamar bat lagun elkartu ziren eta ni pozez zoratzen ikusleen artean bi punki zeudelako, eta esan nuen nire artean “zein ondo, bi hauek euskara, rocka, fanzineak-eta entzutera etorri dira”. Halako batean eskua jaso zuten eta esan zuten: “Aizu, gu Melillakoa eta Zamorakoa gara eta euskararen arrastorik ere ez daukagu”. Momentu batean zalantza sortu zitzaidan, jende horri ere komunikatu nahi nion bertsolaritza, rocka, fanzinea. Zer egin genuen? Ikusleen artean zeuden pare bat laguni aldi bereko itzulpena egiteko eskatu nien. Xuxurlatuz aritu zitzaizkien. Hitzaldia euskara hutsez egin nuen, tarteka-marteka esaldi batzuk erdaraz sartu nituen beraiekiko konplizitatea erakutsiz.\nGertaera hau kontatu dut, zeren irudipena daukat Euskaraldiaren ondoren praktikatu beharko ditugula esperimentu berriak, esate baterako, bileretan, aurkezpenetan, nola egin euskaraz tartean erdaldunak egonda. Beharbada xuxurlatuz belarrira, jende hori inplikatuz, eta esanez “zuek hemen egonda ere egin nahi dugu hau”. Pozik geratu nintzen, ariketa polita egin genuelako. Melillakoa eta Zamorakoa etorri ziren esanez interesgarria izan zela. Erdarara pasa gabe aurrera atera genuen hitzaldia. Aurrera begira horrelako ariketak egin beharko ditugu, ahobiziak, belarriprestak, euskaraz egiten uzten diguten bihotzgoxo edo dena delakoak ditugula.\nZer du on ariketa honek?\nBisualizazioa oso positiboa da. Bere garaian, seguru asko, zuri erdaraz egiten zizunari euskaraz erantzutea edukazio falta zen, hain gutxituta eta zapalduta gaude herri honetan. Orain begi-bistakoa da horrela aritzea ez dela edukazio falta. Normalizatu egin da, izena jarri zaio . Oso positiboa da elkarrizketa elebidunak ikusgarri egitea. Hala ere, irudipena daukat batzuentzako oso ariketa zaila dela.\nAhobizi eta belarriprest rolak ditugu Euskaraldian ariketarako. Ahobizi izateko gaitasuna duten arduradun politikoak edo euskalgintzako kideak belarriprest izatea ez al da ariketa urardotzea?\nBai, urardotze bat egon da. Baina zenbait kasutan ni ez naiz ausartzen esatera kalean nirekin dabilenari belarriprest edo ahobizi izan behar duen, zeren hau ariketa bat da non nahasten den zure indarra, zure iragana, zure inguru hurbila, nola ailegatu zaren hizkuntzara, gauza asko. Hori alde batetik, baina nik uste dut boterean dauden kargu politikoek, beren jardunarekin beren ingurua euskaraz jarri beharko luketenek, printzipioz, ahobizi izan beharko luketela. EITBk ahobizi izan beharko lukeen bezala. Esan nahi dudana da gizartean esperimentuak egin behar baditugu EITBn ere beste hainbeste egin behar genukeela. Adibidez, erdarazko kateetan, mahai-inguru bat bada, mahaikideak ahobiziak eta belarriprestak izan daitezke, eta baita euskara ulertzen ez dutenak ere. Azken horiek agian aldi bereko itzulpena izan behar dute. Esperimentatu beharko da EITBn ere. Bestela, kalean dabilenaren ahalegina ezerezean geratu daiteke.\nMaia hiztunak AEBetan asiloa lortzeko interprete bila\nKazetari feministen sareak, elkar adoretzeko (II)\nHedabide feministak agerkari konbentzionalen zulo handia betetzen (I)


Urola Kostako HitzaZestoa Archives - Urola Kostako Hitza\n“Salduta”. Horrela gelditu ziren joan den zapatu gauean hamabost-hogei bat lagun Donostiako Askatasunaren Hiribideko autobus geltokian. Donostia eta Azkoitia lotzen dituen Lurraldebusen UK01 lineako azken autobusaren zain zeuden guztiak, 22:05ean Donostiatik ateratzen den autobusaren zain. Baina...\nNork: Zestoako Hitza\t- Abe 10, 2018\nOhi bezala, erregeen kabalgata egingo dute urtarrilaren 5ean Zestoan. Dagoeneko hasiak dira kabalgata antolatzen, eta antortxak eramaten dituzten pajeen taldea egonkorra ez denez, gurasoei nahiz helduei bertan parte hartzeko deia egin diete antolatzaileek. Paje asko behar...\nEguberrietako euskal tradizioen inguruko hitzaldia izango da ostiralean Aizarnan\nTradizioa zer da eta zer ez da? hitzaldia eskainiko du Mirari Bereziartua azpeitiarrak ostiral honetan, abenduak 14, 22:00etan, Aizarnako Aranburu landetxean. Nabarralde fundazioko Urolakoen Napar Zuzterrak taldeko kidea da Bereziartua, eta euskal ikuspuntutik aztertuko du Eguberrien jatorria. Gabonen...\nZestoako bainuetxearen historia eta hango zuhaitzak ardatz hartuta, liburua kaleratu dute\n“Betidanik” gustatu izan zaizkio landareak eta ingurugiroari lotutako gaiak Dionisio Lauroba Zestoako bizilagunari (Aguilar del Rio Alhama, Errioxa, Espainia), eta lorezain lanetan ere ibilitakoa da hainbat urtetan. Zaletasun horrek bultzatuta, mendea beteta duten Zestoako bainuetxeko zuhaitzak...\nOstiral Narratza izenburupean, hainbat kontzertu izango dira Zestoako Gaztetxean\nNork: Zestoako Hitza\t- Abe 5, 2018\nZestoako Gaztetxean hainbat kontzertu izango da ostiralean, abenduaren 7an. Ostiral Narratza izenburupean antolatu ditu emanaldiak Gazte Asanbladak, eta 18:30etik aurrera askotariko kontzertuez gozatu ahal izango da bertan. Honako talde hauek igoko dira agertokira: Üther, Fastcore, Holy...


"Oso triste gaude gertatzen ari denarekin. Jendea ez dago kontzientziatuta" - Noticias de Gipuzkoa\nEsther Iduya, ERIZAINA\n"Oso triste gaude gertatzen ari denarekin. Jendea ez dago kontzientziatuta"\nEsther Iduya erizainak erantzukizun handiagoa eskatu dio gizarte osoari koronabirusaren hazkundea geldiarazteko eta ospitaleen egungo egoera baloratu du\neunate f. domínguez 22.08.2020 | 13:16\nLerro hauekin batera doan irudian, Iduya erizainak jarraibide ba-tzuk idatzi ditu ordenagailuan, bere lankidearen eta osasun-zentroko doktore batenlaguntzarekin. PILAR BARCO\nLerro hauekin batera doan irudian, Iduya erizainak jarraibide ba-tzuk idatzi ditu ordenagailuan, bere lankidearen eta osasun-zentroko doktore batenlaguntzarekin.\nGASTEIZ – Santiago ospitaleko erizaina da. Bere lan-ibilbidea osasunak markatzen du. Ez du bizitzeko lan egiten, bere bizimodua egiten duen lana baita. Pertsonei laguntzea gustatzen zaio, ez du beldurrik, eta pandemia egoeran bizi arren, ilusioz eta gogotsu jarraitzen du lanera joaten. Bera ere kutsatu zen birusaz, pandemiaren ia hasieran. Nekea da burura datorkion lehen hitza, bizi izandako koronabirusaren gaixotasuna gogoratzen duenean. Gogorra izan zela adierazi du, eta horregatik aprobetxatu du elkarrizketa hau gizarte osoari mezu bat bidaltzeko. "Prebentzio neurriei kasu egin behar zaie. Mesedez. Ez partekatu, ez eman musurik. Gutxi ikusten dituzuen senideak ere ez besarkatu. Jantzi maskara eta mantendu gizartearen arteko distantzia. Inoiz ez genuen txalorik eskatu, baina ahalegina egitea bai eskatzen dugula, gu egiten ari garen bezala".\nNola zaudete osasun-langileak hirian koronabirus kasuen gorakadaren ondoren?\n–Oso triste gaude gertatzen ari denagatik. Jendea ez dago kontzientziatuta; ez da konturatzen gertatzen ari denaz, ezta datorrenaz ere. Infekzio-foku isolatuak dirudite. Bai, agian foku isolatuak dira, baina jende askok eragiten dituenak. Ospitalean lanak egin dira azken aldian koronabirusa egon zen solairu batean; ohe gehiago jarri dituzte paziente gehiago artatu ahal izateko, behar izanez gero. Ospitaleetan prestatzen ari gara etorri daitekeenagatik.\nSantiagoko ospitalean ere ari zarete covid pazienteak artatzen, azken boladan bezala?\n–Oraintxe bertan bi paziente ditugu. Baina, printzipioz, Txagorritxun kasuak areagotzen hasten direnean baino ez dira etorriko Santiagora, azken aldian egin genuen bezala.\nZure kasuan, gaur egun, kontsultetako erizaina zara, eta ez zaude harreman zuzenean covid pazienteekin. Kasuak areagotzen doazen heinean, gaixo hauek bakarrik artatzen dituzue?\n–Baliteke hori gertatzea, azken aldian bezala. Kasuak gehitu ahala, kontsultak ezeztatuko dira eta gainerako gaixoekin birkokatuko gara. Erizain eta mediku batzuei covid solairura edo gainerako pazienteekin joatea toka dakiguke. Baina, jakina, logikoena da gure lanetik ateratzen bagaituzte gaixotasun horrekin lanean ari diren lankideen lana indartzeko izatea.\nZein da ospitaleetan bizi den egungo egoera?\n–ZIU ez dago beteta oraindik, falta da horretarako. Baina, jakina, ZIUn paziente bakarra egotea gehiegi da abuztuan egoteko, hilabete honetan ez genuen uste koronabirus kasurik egongo zenik edo ez erritmo honetan, behintzat. Mugikortasunaren eta, batez ere, familiaren mugikortasunaren artean, berragertze handiaren arazoa izan dela uste dut. Indarrean dauden neurriak errespetatu ez duten gazteen kopurua ere arazo handia izan da. Helduak ere badaude, noski. Baina bolada honetan, covidekin ospitaleratuta daudenak oso gazteak dira, eta horrek tristura ematen digu. Hau da, ospitaleratuta egon direnak gazteak izan dira eta oraindik badaude. Horixe da olatu berri honen desberdintasuna. Lehen gazte gutxiago gaixotzen ziren, gazteek lehenago sortzen baitute immunitatea edo hori diote.\nZuentzat gogorra izango dela suposatzen dut. Gainera, atseden hartzeko astirik izan duzue?\n–Ospitale honetan ez gaude hain larri kutsatze horiekin, beste gaixotasun eta larrialdi batzuk artatzen jarraitzen dugu. Txagorritxun inoiz ez diote utzi koronabirusa duten pazienteak izateari. Alerta hor dago beti. Lehen, konfinamenduaren ondoren, kasu gutxi zeuden, baina oraindik ere bazegoen. Uztailean asko areagotu ziren. Eta abuztuan gehiegi, lar. Ez gara gertatutakoaz errekuperatu eta berriro ere oso lanpetuta gaude koronabirusari aurre egiten. Osasun-langile askok ez dute oporrez gozatzeko astirik izan. Pandemiaren egoera eta arazoa kalean ikusten ari gara. Txalo asko eta nora iritsi garen. Antza denez, txaloak faltsuak ziren. Babes neurriei kasurik egiten ez dieten herritarrak, orain ez dira inorengan pentsatzen ari. Zentzu horretan, haserre gaude.\nArduragabekeria min handiagoz ikusten duzue.\n–Jakina. Joan den egunean tabernan egon nintzen, edari bat eskatzera sartu eta beste neska bat sartu zen. Ez zeukan maskara jantzita. Begira geratu nintzaion, harrituta. Eta tabernako jabeak maskara janzteko esan zion. Neskak terrazako mahaian zeukala erantzun zion, horrekin nahikoa balitz bezala. Azkenean, haren bila joatera behartu zuten. Baina pertsona asko ez dira konturatzen oso garrantzitsua dela jartzea eta ezarritako neurri guztiak betetzea. Kontzientziatuta dagoen jendeak jantzi egiten du, eta maskara janzten du etxetik irteten denetik berriro sartzen den arte. Beste ba-tzuei, ordea, ez axola zaie. Esaterako, telefonoz hitz egiteko, normalean maskara kentzen duzu?\n–Ba nik ikusi dut jendea hori egiten. Telefonoz hitz egiteko maskara jaisten duena, txorakeria hutsa da. Taberna batera sartzen bazara, artatzen zaituenari zor diozun errespetuagatik utzi jantzita. Kentzea zentzugabekeria bat da. Hori egiteagatik, azkenean uste genuena gertatu da. Jendeak esaten duelako gazteek irten egin behar dutela. Eta benetan gozatu egin behar dute, baina buruarekin, arau batzuekin. Arduragabekeriak garesti ordain daitezkeelako; arduragabekeria batek zure aitona hil dezake.\nBeldur zarete ospitaleak beteko ote diren ikastetxeak ireki ondoren?\n–Ez dakit. Nola jokatuko dute neska-mutilek? Kontua ez da ez dutela kasurik egiten. Baina nola ez dute elkarrekin partekatuko, beti partekatzen erakutsi badiegu? Orain koronabirusagatik ezin dutela esan arren, ez dute ulertuko. Eta normala da, umeak dira. Oso egoera zaila da, benetan oso zaila.\nPrestatuago gaude datorrenari aurre egiteko?\n–Bai, baietz uste dut. Botika gehiagorekin, badakigu nola tratatu behar den birus hau, badakigu koronabirusaren portaera,... baietz uste dut. Gainera, orain denetarik daukagu, maskarak, arnasgailuak, norbera babesteko ekipamenduak, denetarik. Hau da, egun orain ospitalea hornituta dago, baina ez dakigu zer gerta daitekeen kutsadurek gainezka egiten badute. Ezin da jakin zer etorriko den.\nNola egiten diozue aurre larrialdietan zuek babesteko edo paziente bat kontsulta batera doanean?\n–Prebentzio neurri asko egiten ari gara. Ospitalean sartuko diren pertsona guztiei lehenago egiten zaie PCR proba. Paziente batek positibo ematen badu, oraingoz Txagorritxuko ospitalera eramatea erabaki dute. Oraingoz behintzat.\nKontsultak ezeztatzen hasi dira?\n–Ez. Normal ari gara lanean, kon-tsulta ireki zeneko lan-erritmo berean.\nAldez aurretik kontsultara doazen pazienteek egiten al dute PCR proba zuen segurtasunerako?\n–Bai. Berme bat da, baina ez %100ean; izan ere, pazienteek proba egiten dute eta batzuk ez dira etxean geratzen; beraz, kutsatzeko arriskua dago, baina ohikoena etxean geratzea da, eta etortzen direnean negatiboak izaten jarrai-tzen dute. Osasun-langileentzat, behintzat, froga berme bat da. Babestuta sentitzen gara.\nAurrerapen handia da.\n–Bai, noski. Baliabide asko jartzen ari dira medikuak eta osasun-langileak babestuta egon gaitezen eta pazienteak ere haien artean ez kutsatzeko.\nPCR probaz gain, ba al dago beste probarik kontsultara sartu aurretik?\n–Bigarren bat, bai. Pertsona bat kontsultara etortzen denean, hasierako galdetegi bat egiten zaio barruan sartu aurretik.\nZer galdetegi mota?\n–Galdetzen zaie ea covid jendearekin egon diren, ea sukarra, eztula edo sabeleko mina izan duten azken egunetan. Paziente askok ez dute ulertzen zergatik egiten dizkiegun hainbeste galdera PCRa egin ondoren, baina guretzat seguruagoa da horrela jokatzea.\nEta uste al duzue kontsultara joan nahi duen paziente batek ez duela gezurrik esaten?\n–Gerta daiteke, noski. Baliteke pertsona batek nahi izatea guk artatzea eta galdetegi horretan gezurra esatea, badakielako covid sintomekin ez diogula kontsultara sartzen utziko. Hala ere, orain galdetegi hori egiteko PCRa ere egin behar da eta horrek are berme gehiago ematen dizkigu.\nInoiz gertatu al zaizue zuen kontsultara covid gaixoren bat joan izana ondo zegoela esanez?\n–Bai, emakume batekin gertatu zaigu PCR proba hain azkar egiten ez zenean. Emakume batek esaten zuen ez zuela sintomarik eta tenperatura hartzean sukarra zuela. Etxera joateko esaten genion kontsultara sartu gabe. Egun batzuk geroago berriro deitu genionean, 37,2ko tenperaturarekin jarraitzen zuen. Azkenean, koronabirus proba egin genion. Baina neurri horiei esker ez zen kontsultara sartu. Orain protokoloak askoz gehiago babesten gaitu, eta PCRrekin, zerbaitetan gezurra esaten diguten arren, seguruago lan egiten dugu. Hala ere, ez dut uste gezurra esatea ohikoa denik. Argi dago pazienteren bat, agian, kon-tsulta bertan behera uzteko beldur dela, eta horregatik gezurra esaten du baina ez da ohikoa. Gainera, kontsultetara ez etortzea nahiago duten pazienteak ere aurkitu ditugu, kutsatzeko beldur direlako. Edo PCR proba egin nahi ez duten beste paziente batzuk. Denetarik ikusten eta errespetatzen dugu.\n–Ez, ia ez dugu horretaz hitz egiten. Egiten diren arduragabekeriak komentatzen ditugu, baina besterik ez. Behintzat kontsultan gaudenak, agian Txagorritxun bai.\nKoronabirusa pasatu duzunez, badakizu zein gaizki pasatzen den. Berriz kutsatzeko beldur zara?\n–Ez, lehen ere ez nintzen beldur. Zuhurtzia dut nire familia babesteko, baina beldurra ez. Gaixo hauek zaintzera bidaliko banindute, zalantzarik gabe joango nintzateke. Nire lana da. Gaixotasun hori arriskutsua da sortzen dituen heriotzengatik, baina nire lanbidea aukeratu nuenean horrela zela banekien. Tuberkulosiak ere arta-tzen genituen, meningitisak ere bai.\nKoronabirusa gogorragoa da heriotza asko eragiten dituelako. Baina gaixotasun asko ikusi ditugu. Nire lanbidea da eta inoiz ez nioke ezetz esango nire lanaren edozein alderdiri. Ez gara beldur. Pentsa ezazu paziente bat beldurrez etor-tzen bada eta gu urduri ikusten bagaitu, orduan zer? Ez dugu ezer aurreratzen horrela. Gure lana etortzen direnak zaintzea da.\nNola uste duzu egongo garela neguan?\n–Ez dakit, oso zaila da jakitea gainezka egongo garen ala ez. Ez dakit txertoa ordurako iritsiko denik. Edonola ere, garai zailak datoz.\nErrespetua galdu diogu koronabirusari?\n–Bai, uda delako. Jendeak gozatu nahi du, datorrena datorrela. Hain urte erdi gogorraren ondoren, jendeak oporrak eta atsedena nahi ditu, baina ez dakite asko dugula jokoan, birusak ez baitu atsedenik, erne egoten da uneoro, eta deskuiduak oso garesti ordain daitezke. Ikusten ari gara; abuztuan eta kutsadurek gora egiten dute etengabe.\nZerbait esan nahi diozu gizarteari?\n–Bai. Prebentzio-neurriei kasu egin behar zaie. Mesedez. Ez partekatu, ez eman musurik. Gutxi ikusten dituzuen senideak ere ez besarkatu.\nDenok batera babesteko unea da. Ezin dugu lan guztia bakarrik egin. Ez du ezertarako balio gu koronabirusaren aurka borrokatzeak, baldin eta gazte asko kalera ateratzen badira eta prebentzio-neurriak betetzen ez badituzte, eta gero aitona-amonak bisitatzera joaten badira.\nZaila da. Ez dira neurri errazak, adibidez besarkada ez ematearena.\n–Badakigu, baina guztion onerako egin behar da.\nMaskara ere zaila da askorentzat; itotzen direla diote askok.\n–Gehiago itotzen du ZIUn pazienteei jartzen diegun hodiak.


About: dbpedia-eu:Fabio_Valente Goto Sponge NotDistinct Permalink\nFabio Valente (latinez Fabius Valens) Neronek aupatutako erromatar jenerala izan zen. 69an Legio I Germanicako burua izan zen. Soldaduek Galba enperadorea ondartzeari muzin egitean, Vitelio, Germania Inferior probintziako gobernaria, enperadore aldarrikatu zuten. Hala eta guztiz ere, ekialdeko armadek Vespasiano aldarrikatu zuten enperadore. Valente gaixorik zegoen orduan. Hortaz, Zezina geratu zen matxinoen aurka egiteko armadaren buruan. Zezinak, ordea, Vespasianoren alde jo zuen. Valente borrokatzera ailegatu baino lehen, Vespasianoren armadak Viteliorenak garaitu zituen.\nFabio Valente (latinez Fabius Valens) Neronek aupatutako erromatar jenerala izan zen. 69an Legio I Germanicako burua izan zen. Soldaduek Galba enperadorea ondartzeari muzin egitean, Vitelio, Germania Inferior probintziako gobernaria, enperadore aldarrikatu zuten. Vitelioren armadak bitan banatu ziren. Bata Zezinaren agindupean, eta bestea Valenteren menpean. Cremonan egin zuten bat. Orduko Oton zen Erromako enperadorea, Galba hil ostean. Bedacrium izeneko batailan Vitelioren armada batuek eta Otonenak talka egin zuten. Zezina eta Valente garaile atera ziren. Otonek bere burua hil zuen eta Vitelio Erroman enperadore sartu ahal izan zen. Hala eta guztiz ere, ekialdeko armadek Vespasiano aldarrikatu zuten enperadore. Valente gaixorik zegoen orduan. Hortaz, Zezina geratu zen matxinoen aurka egiteko armadaren buruan. Zezinak, ordea, Vespasianoren alde jo zuen. Valente borrokatzera ailegatu baino lehen, Vespasianoren armadak Viteliorenak garaitu zituen. Valentek borrokatzeari jarraitu nahi zion. Galiara abiatu zen tropa berrien bila. Nolanahi ere, bidean atzemanda, hil egin zuten. Errenditu gabe geratzen zitzaien tropei Valentere burua erakutsi zitzaienean, amore eman zuten matxinoek.